title: 2005/545/ES: Sklep Evropskega parlamenta z dne 12. aprila 2005 o razrešnici upravnemu direktorju Eurojusta glede izvrševanja proračuna za proračunsko leto 2003

text:
               27.7.2005

               SL

               Uradni list Evropske unije

               L 196/107

      SKLEP EVROPSKEGA PARLAMENTA

   z dne 12. aprila 2005
   o razrešnici upravnemu direktorju Eurojusta glede izvrševanja proračuna za proračunsko leto 2003
   (2005/545/ES)
   EVROPSKI PARLAMENT,
   ob upoštevanju poročila Računskega sodišča o letnih računovodskih izkazih Eurojusta za proračunsko leto 2003, skupaj z odgovori Eurojusta (1),
   ob upoštevanju priporočila Sveta z dne 8. marca 2005 (6856/2005 – C6-0063/2005),
   ob upoštevanju Pogodbe ES, zlasti člena 276 Pogodbe,
   ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (2), zlasti člen 185 Uredbe, in Sklepa Sveta 2003/659/PNZ z dne 18. junija 2003 o spremembi Sklepa 2002/187/PNZ o ustanovitvi Eurojusta za okrepitev boja proti težjim oblikam kriminala (3), zlasti člena 36 Sklepa,
   ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi za splošni proračun Evropskih skupnosti (4), zlasti člena 94 Uredbe,
   ob upoštevanju členov 70 in 71 ter Priloge V k svojemu Poslovniku,
   ob upoštevanju poročila Odbora za proračunski nadzor in mnenja Odbora za državljanske svoboščine, pravosodje in notranje zadeve (A6-0074/2005),

               1.

               podeli upravnemu direktorju Eurojusta razrešnico glede izvrševanja proračuna za proračunsko leto 2003;

               2.

               navaja svoje pripombe v priloženi resoluciji;

               3.

               naroči svojemu predsedniku, naj ta sklep in priloženo resolucijo posreduje upravnemu direktorju Eurojusta, Svetu, Komisiji in Računskemu sodišču ter ju objavi v Uradnem listu Evropske unije (serija L).

         Josep BORRELL FONTELLES

            Predsednik

         Julian PRIESTLEY

            Generalni sekretar

      (1)  UL C 324, 30.12.2004, str. 61.

      (2)  UL L 248, 16.9.2002, str. 1.

      (3)  UL L 245, 29.9.2003, str. 44.

      (4)  UL L 357, 31.12.2002, str. 72.

         RESOLUCIJA EVROPSKEGA PARLAMENTA

      s pripombami, ki spremljajo sklep o razrešnici upravnemu direktorju Eurojusta glede izvrševanja proračuna za proračunsko leto 2003
      EVROPSKI PARLAMENT,
      ob upoštevanju poročila Računskega sodišča o letnih računovodskih izkazih Eurojusta za proračunsko leto 2003, skupaj z odgovori Eurojusta (1),
      ob upoštevanju priporočila Sveta z dne 8. marca 2005 (6856/2005 – C6-0063/2005),
      ob upoštevanju Pogodbe ES, zlasti člena 276 Pogodbe,
      ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (2), zlasti člen 185 Uredbe, in Sklepa Sveta 2003/659/PNZ z dne 18. junija 2003 o spremembi Sklepa 2002/187/PNZ o ustanovitvi Eurojusta za okrepitev boja proti težjim oblikam kriminala (3), zlasti člena 36 Sklepa,
      ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi za splošni proračun Evropskih skupnosti (4), zlasti člena 94 Uredbe,
      ob upoštevanju členov 70 in 71 ter Priloge V k svojemu Poslovniku,
      ob upoštevanju poročila Odbora za proračunski nadzor in mnenja Odbora za državljanske svoboščine, pravosodje in notranje zadeve (A6-0074/2005),

                  A.

                  ker je Evropsko računsko sodišče v zgoraj omenjenem posebnem poročilu navedlo, da je prejelo zadostno zagotovilo o zanesljivosti letnih poslovnih knjig za proračunsko leto, ki se je končalo 31. decembra 2003, ter o zakonitosti in pravilnosti poslovnih dogodkov v celoti;

                  B.

                  ker je 21. aprila 2004 Evropski parlament podelil razrešnico (5) direktorju Eurojusta v zvezi z izvajanjem proračuna za proračunsko leto 2002 in je v resoluciji, ki spremlja odločbo Parlamenta o razrešnici, med drugim:

                              —

                              priznal, da je razlog za težave v zvezi z izvajanjem proračuna ta, da je bil Eurojust v začetni fazi, in pričakuje, da se bodo te težave rešile v proračunskem letu 2004,

                              —

                              pozdravil pripravljenost Eurojusta, da črpa iz izkušenj obstoječih ustanov, da bi se uskladil z novimi pravili o računovodstvu, notranji reviziji in nadzoru ter sodeloval pri medinstitucionalnem sodelovanju,

            1.   upošteva naslednje podatke za poslovne knjige Eurojusta za proračunski leti 2003 in 2002;
      Izkaz prihodkov in odhodkov za proračunski leti 2003 in 2002

                  (in EUR 1000)

                  2003

                  2002

                  Operating revenue

                  Community subsidies

                  7 125

                  1 478

                  Miscellaneous revenue

                  12

                  0

                  Total (a)

                  7 137

                  1 478

                  Operating expenditure

                  Purchases of goods and services

                  3 228

                  378

                  Staff costs

                  2 112

                  256

                  Depreciation

                  211

                  29

                  Total (b)

                  5 551

                  663

                  Outturn for the financial year (a – b)

                  1 586

                  815

                     Source: Eurojust data.

            2.   upošteva napredek Eurojusta pri reševanju težav v zvezi z sprejemanjem nove Finančne uredbe in usklajevanju z njo; upošteva tudi, da so bile pridobljene izkušnje uporabljene za premagovanje slabosti nadzora proračunskih transakcij;
      3.   od Eurojusta pričakuje, da o nadaljnjem napredku na tem področju poroča v letnem poročilu o delu direktorja za proračunsko leto 2004;
      4.   upošteva pojasnila direktorja v zvezi z načinom, na katerega Eurojust obravnava zahteve po podatkih, ki jih prejme;
      5.   od Eurojusta pričakuje, da bo izvajal dosledno upoštevanje pravil o varstvu podatkov, da se zaščitijo državljanske pravice;
      6.   obžaluje odsotnost načrta enakosti in od Agencije pričakuje, da v kratkem oblikuje načrt in postane delodajalec enakih možnosti; od Agencije ne pričakuje le obravnavanja vprašanj v zvezi z enakostjo na ravni zaposlovanja, temveč tudi proaktivno in dolgoročno izhodišče za spodbujanje enakosti spolov;
      7.   zahteva, da se v luči resnih težav zagotovi ustrezno financiranje naraščajočega števila neodvisnih agencij in da nizozemski organi kot gostitelji te pomembne ustanove znatno povečajo logistično podporo Eurojustu;
      Splošne točke, naslovljene na Komisijo in agencije

                  8.

                  ponovno opozarja na stališče, da je, medtem ko je podpiral napore Komisije za oblikovanje omejenega števila modelov, vsaj za prihodnje „nadzorne“ agencije, zavzel stališče, da struktura sedanjih in prihodnjih agencij zasluži temeljito obravnavo na medinstitucionalni ravni; prav tako poudarja, da mora medinstitucionalni sporazum, preden Komisija določi okvirne pogoje za uporabo nadzornih agencij, pojasniti splošne smernice; to se mora zgoditi pred oblikovanjem usklajenega okvira za strukturo agencij;

                  9.

                  upošteva stališče Komisije (6) v zvezi s prenašanjem odgovornosti za izvajanje nalog na organe, vključno z agencijami, razen glavne uprave Komisije; zavzema stališče, da to ni odgovor na poziv Parlamenta k temeljiti obravnavi strukture obstoječih agencij na medinstitucionalni ravni; zato poziva Komisijo, da zagotovi pojasnila o tej točki in o prihodnjem celotnem medinstitucionalnem sporazumu v zvezi z novimi sporazumi, ki se oblikujejo v finančnem načrtu ali vzporedno z njim (7);

                  10.

                  poziva Komisijo k srednjeročni organizaciji in izvajanju, npr. v standardnem triletnem obdobju, prečne analize ocenjevanj, izvajanih v posameznih agencijah, da se:

                              (a)

                              dosežejo zaključki v zvezi s skladnostjo dejavnosti agencije s politiko EU na splošno in v zvezi s sinergijami, ki obstajajo ali se bodo razvile med agencijami in službami Komisije, ter v zvezi z izogibanjem njihovemu prekrivanju;

                              (b)

                              predloži oceno širše evropske dodane vrednosti storitev agencij na njihovem področju dejavnosti ter o ustreznosti, učinkovitosti in uspešnosti modela agencije pri izvajanju politike EU ali prispevanju k njej;

                              (c)

                              določi in poveča vpliv dejavnosti agencij glede na bližino, dostopnost in preglednost EU njenim državljanom;

                  11.

                  pričakuje, da bo celotna analiza na voljo do konca leta 2005, tako da bo zajemala triletno obdobje od uvedbe nove Finančne uredbe in posledičnega novega okvira v sistemu agencij;

                  12.

                  poziva agencije k dejavni udeležbi v takšnem postopku in k sodelovanju s Komisijo, z zagotavljanjem potrebnega prispevka v zvezi z zadevami, ki so po njihovem mnenju pomembne za njihovo delovanje, vlogo, pristojnost in potrebe, pa tudi z zadevami, ki bi lahko pomagale izboljšati celoten postopek razrešnice, za prispevanje k uspehu takšnega postopka ter povečanju odgovornosti in preglednosti agencij; poziva agencije, da predstavijo takšen prispevek tudi svojim pristojnim odborom;

                  13.

                  poziva Komisijo, vzporedno s tem izvajanjem, da najpozneje do konca leta 2005 predstavi predloge za spremembe v obstoječih ustanovnih aktih agencij, med drugim za najboljši odnos z agencijami; cilj takšnih predlogov mora biti:

                              (a)

                              izboljšanje sporazumevanja med Komisijo in agencijami;

                              (b)

                              vzpostavitev ali širitev sodelovanja pri določanju potreb in ciljev, storitev in strategije za njihovo dosego ter pri določanju standardov za spremljanje in ocenjevanje;

                              c)

                              izboljšanje dopolnjujoče dejavnosti, boljša organizacija potrebnih virov in njihove učinkovite zmogljivosti doseganja rezultatov, ter oblikovanje komunikacijske strategije za razširjanje teh rezultatov;

                  14.

                  poudarja, da mora Komisija pred sprejemom katerega koli sklepa za predlog ustanovitve nove agencije izvesti strogo oceno potrebe in dodane vrednosti funkcije te agencije, ob upoštevanju obstoječih struktur, načela subsidiarnosti, proračunske strogosti in poenostavitve postopkov;

                  15.

                  pričakuje od Komisije, da hitro predstavi smernice v zvezi s politiko zaposlenih v agencijah, ki jih je Parlament zahteval od Komisije pred koncem proračunskega postopka za leto 2005;

            Splošne točke, naslovljene na agencije

                  16.

                  pričakuje, da bo od zdaj naprej, od vsake agencije, prejel poročilo, ki povzema podatke o revizijah notranjega revizorja, priporočilih in posledičnih ukrepih v skladu s členom 72(5) Uredbe (ES, Euratom) št. 2343/2002;

                  17.

                  poziva agencije, da se še naprej trudijo pravilno uporabljati kadrovske predpise in pravila, ki veljajo za druge uslužbence v zvezi z njihovimi zaposlenimi (postopki zaposlovanja in pomembne sprejete odločitve, osebne mape, izračun osebnih prejemkov in druge pravice, politika pospeševanja, odstotek prostih delovnih mest, norme spoštovanja enakosti spolov itd.);

                  18.

                  upošteva, da ustrezni delež zaposlenih moških in žensk v celotni sestavi uslužbencev agencij, na splošno, kaže na obstoj neravnovesja med moškimi in ženskami; obžaluje, da so moški ena tretjina zaposlenih in tudi v večjem številu zasedajo višje položaje, medtem ko ženske splošno v večjem številu zasedajo nižje položaje; pričakuje, da bodo agencije sprejele takojšnje in učinkovite ukrepe za izboljšanje teh razmer;

                  19.

                  poziva agencije, da zagotovijo, da so vse ustrezne določbe Direktive 2002/73/ES Evropskega parlamenta in Sveta z dne 23. septembra 2002 o spremembi Direktive Sveta 76/207/EGS o uresničevanju načela enake obravnave moških in žensk v zvezi z dostopom do zaposlitve, poklicnega usposabljanja in napredovanja ter delovnih pogojev (8) uvedene v njihovo kadrovsko politiko;

                  20.

                  pričakuje, da bodo agencije kot odgovor na pomembne ugotovitve Evropskega računskega sodišča ravnale v skladu s proračunskimi načeli iz Finančne uredbe, še zlasti z načeli enotnosti in točnosti; poziva agencije, ki tega še niso storile, da izpolnijo zahteve Finančne uredbe v zvezi z računovodstvom in da še naprej krepijo svoje postopke v zvezi z notranjim vodenjem in nadzorom za povečanje odgovornosti, preglednosti in evropske dodane vrednosti;

                  21.

                  spodbuja agencije, zlasti tiste, katerih dejavnosti imajo skupne točke z dejavnostmi ali nalogami drugih agencij, da okrepijo svoje sodelovanje in tako odprejo možnosti za razvoj sinergij; poziva jih, da formalizirajo, kjer je primerno, takšno sodelovanje s posebnimi sporazumi (skupne izjave, memorandumi o soglasju, odločitve o skupnem načrtovanju in dejavnosti/programi, ki so dopolnilne lastnosti), tako da preprečijo podvajanje dela, zagotovijo, da se vsaka storitev agencije jasno opredelili in da rezultat skupnih naporov poveča dodano vrednost in vpliv njihovega dela do skrajnosti; pričakuje, da bo o tej zadevi redno obveščen;

                  22.

                  poziva agencije, da namenijo posebno pozornost postopkom oddaje in upravljanja javnih naročil; poziva jih, da sprejmejo ustrezne ukrepe v zvezi z upravnimi strukturami, zato da se okrepijo njihovi postopki, sredstva in upravljanje sredstev ter upravljanje notranjega nadzora; zavzema stališče, da takšni ukrepi lahko vključujejo, kjer je potrebno ali izvedljivo, vzpostavitev posebnih enot, ki so pooblaščene za svetovanje, na osnovi analiz tveganja, kako najbolje pripraviti postopke oddajanja javnih naročil, zagotoviti spremljanje in nadaljevati ukrepanje, v skladu z zahtevami; v zvezi s to zadevo poziva Komisijo in Evropsko računsko sodišče, da okrepita sodelovanje z agencijami;

                  23.

                  upošteva težave, ki so jih omenili nekateri direktorji v zvezi z usklajenostjo agencij s koledarjem in roki za poročanje, kot so določeni v Finančni uredbi; poziva direktorje agencij, da z vidika prihodnjega pregleda Finančne uredbe, ki se bo izvajal leta 2005, obvestijo njegova Odbora za proračun in proračunski nadzor o težavah, ki so se do zdaj pojavile, tako da se lahko te upoštevajo v okviru pregleda; pričakuje, da bodo direktorji predstavili posebne predloge za drugačne dogovore v zvezi z roki, ki lahko najbolj ustrezajo njihovim zahtevam delovanja, medtem ko upoštevajo obveznosti poročanja agencij, kot je določeno v finančni uredbi;

                  24.

                  upošteva pozitiven odziv direktorjev agencij na poziv odbora Parlamenta, odgovornega za pripravo razrešnice, za oblikovanje bolj natančnih komunikacijskih sistemov, še zlasti v zvezi s prenosom dokumentov v zvezi z obveznostmi poročanja agencij s strani le teh temu odboru; zavzema stališče, da bo boljša organizacija takšnega sporazumevanja okrepila njegovo sodelovanje z agencijami in izboljšala demokratičen nadzor;

                  25.

                  poziva direktorje agencij, da od zdaj naprej k svojemu letnemu poročilu o delu, ki je predloženo skupaj s finančnimi in poslovodnimi podatki, priložijo izjavo o zanesljivosti v zvezi z zakonitostjo in pravilnostjo postopkov, podobno izjavam, ki jih podpišejo generalni direktorji Komisije;

                  26.

                  poziva agencije, da oblikujejo obsežno komunikacijsko strategijo za obravnavo potrebe po dostopu splošne javnosti do rezultatov njihovega dela, v ustrezni obliki, poleg predložitve teh rezultatov ustanovam, pristojnim službam držav članic, strokovnjakom, partnerjem in posebnim upravičencem; poziva agencije, da z vidika razvoja takšne strategije okrepijo svoje sodelovanje in si izmenjajo podatke o najboljši praksi za dosego tega cilja; pričakuje, da bodo agencije pravilno obveščale njegove pristojne organe o napredku oblikovanja takšne strategije, pred naslednjim postopkom podeljevanja razrešnice, da se zagotovi učinkovito in pravočasno spremljanje njihovih dejavnosti;

            Splošne točke, naslovljene na Evropsko računsko sodišče in agencije

                  27.

                  pozdravlja pobudo Evropskega računskega sodišča, da doda tabelo k posebnim poročilom o agencijah, ki je povzetek podatkov o pristojnostih, vodenju, razpoložljivih virih in izdelkih/storitvah posamezne agencije; zavzema stališče, da to izboljša jasnost in preglednost dela teh organov Skupnosti, medtem ko zagotavlja uporabne osnove za primerjavo, kjer je primerno, za pomoč pri vzpostavitvi usklajenega okvira za agencije, h kateremu je pozval Parlament;

                  28.

                  poziva Evropsko računsko sodišče in agencije h okrepitvi njihovega sodelovanja, da se izboljšajo postopki in tehnična sredstva za izboljšanje preudarnega upravljanja vseh proračunskih in finančnih vprašanj, za oblikovanje metodologije, ki oblikuje podlago za pozitivno razrešnico za proračun od začetka postopka; pričakuje, da bo redno obveščen o napredku in izvajanju najboljših praks;

                  29.

                  poziva Evropsko računsko sodišče in agencije, da pred končnim poročilom Evropskega računskega sodišča o razrešnici izboljšajo preglednost v kontradiktornem postopku, tako da se izognejo kakršnemu koli nasprotovanju ali dvoumnosti, ki bi lahko ogrozila verodostojnost celotnega izvajanja; v zvezi s tem poziva Evropsko računsko sodišče in Komisijo, da predlagata izvedljiv način posodabljanja podatkov o izboljšavah in/ali težavah, ki so se pojavile od prve razprave o pripravljalnem poročilu Evropskega računskega sodišča do odločitve, ali naj se podeli razrešnica, da se prikaže najbolj pravilna slika položaja agencij.

         (1)  UL C 324, 30.12.2004, str. 61.

         (2)  UL L 248, 16.9.2002, str. 1.

         (3)  UL L 245, 29.9.2003, str. 44.

         (4)  UL L 357, 31.12.2002, str. 72.

         (5)  UL L 330, 4.11.2004, str. 40.

         (6)  Kot je določeno v Prilogi 1 k Sporočilu Komisije Svetu in Evropskemu parlamentu „Gradimo našo skupno prihodnost, Politični izzivi in proračunska sredstva razširjene Unije za obdobje 2007–2013“ (COM(2004) 0101, str. 38).

         (7)  Glej Prilogo k Poročilu Komisije o nadaljnjem izvajanju glede razrešnic 2002 (COM(2004) 0648, str. 108).

         (8)  UL L 269, 5.10.2002, str. 15.


title: Sklep Sveta 2005/784/SZVP z dne 7. novembra 2005 o podaljšanju veljavnosti in spremembi Sklepa 1999/730/SZVP o prispevku Evropske unije k boju proti destabilizirajočemu kopičenju in širjenju osebnega in lahkega orožja v Kambodži

text:
               11.11.2005

               SL

               Uradni list Evropske unije

               L 295/53

      SKLEP SVETA 2005/784/SZVP
   z dne 7. novembra 2005
   o podaljšanju veljavnosti in spremembi Sklepa 1999/730/SZVP o prispevku Evropske unije k boju proti destabilizirajočemu kopičenju in širjenju osebnega in lahkega orožja v Kambodži
   SVET EVROPSKE UNIJE JE –
   ob upoštevanju Skupnega ukrepa Sveta 2002/589/SZVP z dne 12. julija 2002 o prispevku Evropske unije k boju proti destabilizirajočemu kopičenju in razširjanju orožja malega kalibra in lahkega strelnega orožja (1), in zlasti člena 6 Skupnega ukrepa v povezavi s členom 23(2) Pogodbe o Evropski uniji,
   ob upoštevanju naslednjega:

               (1)

               Svet je 15. novembra 1999 sprejel Sklep 1999/730/SZVP (2) o prispevku Evropske unije za boj proti destabilizirajočemu kopičenju in širjenju osebnega in lahkega orožja v Kambodži.

               (2)

               Sklep 1999/730/SZVP je bil nazadnje podaljšan in spremenjen s Sklepom 2004/792/SZVP.

               (3)

               Nekaterih končnih ciljev ne bo mogoče doseči do 15. novembra 2005, ko bo Sklep 1999/730/SZVP prenehal veljati, nekatere druge cilje pa je treba po tem datumu utrditi. Zadevni projekt je večletni projekt.

               (4)

               Sklep 1999/730/SZVP je treba zato podaljšati in spremeniti –

         SKLENIL:
   Člen 1
   Sklep 1999/730/SZVP se spremeni:

               (a)

               v členu 3(1) se referenčni finančni znesek „1 375 565 EUR“ nadomesti s „600 000 EUR“;

               (b)

               v drugem odstavku člena 4 se „15. novembra 2005“ nadomesti s „15. novembra 2006“;

               (c)

               člen 5 se črta;

               (d)

               Priloga se nadomesti z besedilom Priloge k temu sklepu.

         Člen 2
   Ta sklep začne učinkovati 16. novembra 2005.
   Člen 3
   Ta sklep se objavi v Uradnem listu Evropske unije.

      V Bruslju, 7. novembra 2005

            Za Svet

            Predsednik

         J. STRAW

      (1)  UL L 191, 19.7.2002, str. 1.

      (2)  UL L 294, 16.11.1999, str. 5. Sklep, kakor je bil nazadnje spremenjen s Sklepom 2004/901/SZVP (UL L 379, 24.12.2004, str. 111).

      PRILOGA

            „PRILOGA
            PRISTOJNOSTI IN NALOGE PROJEKTNEGA DIREKTORJA (2006)

                        1.

                        Projektni direktor bo v sodelovanju s kamboškimi oboroženimi silami še naprej opravljal dejavnosti v zvezi z evidentiranjem, upravljanjem in varovanjem zalog orožja ter oblikovanjem politik, smernic in praks na tem področju. Projektni direktor bo v ta namen spremljal projekte, ki so se doslej izvajali v vojaški regiji 1 (Stung Treng), vojaški regiji 2 (Kampong Cham), vojaški regiji 3 (Kampong Speu), vojaški regiji 4 (Siem Reap), vojaški regiji 5 (Battambang), posebni vojaški regiji (Pnom Pen) in v Kraljevi žandarmeriji. V tesnem sodelovanju z ministrstvom za obrambo bo pripravil in izvedel nadaljnji projekt za varno skladiščenje in registracijo orožja zračnih sil in mornarice. Projekt bo vključeval izgradnjo objektov za kratkoročno in srednjeročno skladiščenje, usposabljanje zadevnega osebja na vseh ravneh in evidentiranje vsega orožja v osrednji računalniški podatkovni bazi ministrstva za obrambo. Izvajani projekt bo ob podpori ustreznih strokovnjakov vključeval pomoč vladnemu programu javnih prireditev za uničevanje odvečnega vojaškega orožja ter, kjer je to primerno, zbranega in odvečnega orožja, s katerim še vedno razpolaga vojska ali policijske in varnostne sile.

                        2.

                        Projektni direktor bo po potrebi še naprej svetoval in po možnosti pomagal vladi, mednarodnim organizacijam in lokalnim nevladnim organizacijam v zvezi z vprašanji glede varnega ravnanja z orožjem in preteklih ter tekočih dejavnosti EU ASAC.

                        3.

                        Projektni direktor bo zagotovil vzpostavitev primernih postopkov za učinkovito spremljanje in presojo dejavnosti. V ta namen si bo prizadeval zagotoviti polno sodelovanje kamboške vlade in policijskih ter varnostnih sil.

                        4.

                        Po zaključku projekta za varno skladiščenje in registracijo orožja zračnih sil in mornarice bo projektni direktor izvajal načrte, pripravljene v okviru pristojnosti in nalog projektnega direktorja za leto 2005, za utrditev evidentiranja, upravljanja in varovanja zalog orožja ter za zaključek in prenehanje projekta.“


title: Sklep političnega in varnostnega odbora o EUPOL AFGANISTAN/1/2008 z dne 3. oktobra 2008 o imenovanju vodje policijske misije Evropske unije v Afganistanu (EUPOL AFGANISTAN)

text:
               29.10.2008

               SL

               Uradni list Evropske unije

               L 285/20

      SKLEP POLITIČNEGA IN VARNOSTNEGA ODBORA O EUPOL AFGANISTAN/1/2008
   z dne 3. oktobra 2008
   o imenovanju vodje policijske misije Evropske unije v Afganistanu (EUPOL AFGANISTAN)
   (2008/821/SZVP)
   POLITIČNI IN VARNOSTNI ODBOR JE –
   ob upoštevanju Pogodbe o Evropski uniji in zlasti tretjega odstavka člena 25 Pogodbe,
   ob upoštevanju Skupnega ukrepa Sveta 2007/369/SZVP z dne 30. maja 2007 o ustanovitvi policijske misije Evropske unije v Afganistanu (EUPOL AFGHANISTAN) (1) in zlasti člena 10(1) Skupnega ukrepa,
   ob upoštevanju naslednjega:

               (1)

               Člen 10(1) Skupnega ukrepa 2007/369/SZVP določa, da Svet pooblašča Politični in varnostni odbor za sprejemanje ustreznih sklepov v zvezi s političnim nadzorom in strateškim vodenjem misije EUPOL AFGANISTAN v skladu s členom 25 Pogodbe, vključno s sklepom o imenovanju vodje misije.

               (2)

               V pismu z dne 14. avgusta 2008 je trenutni vodja misije Komisijo obvestil o odločitvi, da s 30. septembrom 2008 odpoveduje svojo pogodbo.

               (3)

               Generalni sekretar/visoki predstavnik je predlagal, da se za vodjo misije EUPOL AFGANISTAN imenuje g. Kai VITTRUP –

         SKLENIL:
   Člen 1
   G. Kai VITTRUP se imenuje za vodjo policijske misije Evropske unije v Afganistanu (EUPOL AFGANISTAN).
   Člen 2
   Ta sklep začne učinkovati z dnem sprejetja.

      V Bruslju, 3. oktobra 2008

            Za Politični in varnostni odbor

            Predsednica

         C. ROGER

      (1)  UL L 139, 31.5.2007, str. 33.


title: Sklep Evropskega parlamenta (EU) 2017/1602 z dne 27. aprila 2017 o razrešnici glede izvrševanja splošnega proračuna Evropske unije za proračunsko leto 2015, oddelek I – Evropski parlament

text:
               29.9.2017

               SL

               Uradni list Evropske unije

               L 252/1

         SKLEP EVROPSKEGA PARLAMENTA (EU) 2017/1602
   z dne 27. aprila 2017
   o razrešnici glede izvrševanja splošnega proračuna Evropske unije za proračunsko leto 2015, oddelek I – Evropski parlament
   EVROPSKI PARLAMENT,

               —

               ob upoštevanju splošnega proračuna Evropske unije za proračunsko leto 2015 (1),

               —

               ob upoštevanju konsolidiranega zaključnega računa Evropske unije za proračunsko leto 2015 (COM(2016) 475 – C8-0270/2016) (2),

               —

               ob upoštevanju poročila o upravljanju proračuna in finančnem poslovodenju za proračunsko leto 2015, oddelek I – Evropski parlament (3),

               —

               ob upoštevanju letnega poročila notranjega revizorja za proračunsko leto 2015,

               —

               ob upoštevanju letnega poročila Računskega sodišča glede izvrševanja proračuna za proračunsko leto 2015 z odgovori institucij (4),

               —

               ob upoštevanju izjave o zanesljivosti (5) računovodskih izkazov ter o zakonitosti in pravilnosti z njimi povezanih transakcij, ki jo je za proračunsko leto 2015 v skladu s členom 287 Pogodbe o delovanju Evropske unije predložilo Računsko sodišče,

               —

               ob upoštevanju člena 314(10) in člena 318 Pogodbe o delovanju Evropske unije,

               —

               ob upoštevanju Uredbe (EU, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije, in razveljavitvi Uredbe Sveta (ES, Euratom) št. 1605/2002 (6), zlasti členov 164, 165 in 166,

               —

               ob upoštevanju sklepa predsedstva z dne 16. junija 2014 o notranjih pravilih o izvrševanju proračuna Evropskega parlamenta (7), zlasti člena 22,

               —

               ob upoštevanju člena 94, člena 98(3) in Priloge IV Poslovnika,

               —

               ob upoštevanju poročila Odbora za proračunski nadzor (A8-0153/2017),

               A.

               ker je predsednik 4. julija 2016 sprejel računovodske izkaze Parlamenta za proračunsko leto 2015;

               B.

               ker je generalni sekretar kot glavni odredbodajalec na podlagi prenosa 24. junija 2016 potrdil, da lahko razumno zagotovi, da so bila sredstva, dodeljena proračunu Parlamenta, porabljena v predvidene namene, skladno z načeli dobrega finančnega poslovodenja, in da vzpostavljeni kontrolni postopki nudijo potrebna jamstva glede zakonitosti in pravilnosti z njimi povezanih transakcij;

               C.

               ker Računsko sodišče v svoji reviziji navaja, da v svoji posebni oceni upravnih in drugih odhodkov za leto 2015 ni odkrilo resnih slabosti v letnih poročilih o dejavnostih ter v notranjih kontrolnih sistemih institucij in organov, ki jih je pregledalo, kot to zahteva Uredba (EU, Euratom) št. 966/2012;

               D.

               ker člen 166(1) Uredbe (EU, Euratom) št. 966/2012 zahteva, da vse institucije Unije ustrezno ukrepajo, da bi upoštevale ugotovitve, priložene sklepu Parlamenta o razrešnici;

               1.

               podeli razrešnico svojemu predsedniku glede izvrševanja proračuna Evropskega parlamenta za proračunsko leto 2015;

               2.

               navaja svoje pripombe v priloženi resoluciji;

               3.

               naroči svojemu predsedniku, naj ta sklep in resolucijo, ki je del sklepa posreduje Svetu, Komisiji in Računskemu sodišču in poskrbi za objavo v Uradnem listu Evropske unije (serija L).

            Predsednik

         Antonio TAJANI

            Generalni sekretar

         Klaus WELLE

      (1)  UL L 69, 13.3.2015.

      (2)  UL C 380, 14.10.2016, str. 1.

      (3)  UL C 354, 27.9.2016, str. 1.

      (4)  UL C 375, 13.10.2016, str. 1.

      (5)  UL C 375, 13.10.2016, str. 10.

      (6)  UL L 298, 26.10.2012, str. 1.

      (7)  PE 422.541/Bur.


title: Sklep predsedstva Evropskega parlamenta z dne 1. julija 2013 o spremembi izvedbenih ukrepov v zvezi s Statutom poslancev Evropskega parlamenta

text:
               5.7.2013

               SL

               Uradni list Evropske unije

               C 194/6

         SKLEP PREDSEDSTVA EVROPSKEGA PARLAMENTA
   z dne 1. julija 2013
   o spremembi izvedbenih ukrepov v zvezi s Statutom poslancev Evropskega parlamenta
   2013/C 194/02
   PREDSEDSTVO EVROPSKEGA PARLAMENTA JE –
   ob upoštevanju Pogodbe o delovanju Evropske unije in zlasti člena 223(2) Pogodbe,
   ob upoštevanju Pogodbe o pristopu Republike Hrvaške k Evropski uniji,
   ob upoštevanju Statuta poslancev Evropskega parlamenta (1),
   ob upoštevanju členov 8 in 23 Poslovnika Evropskega parlamenta,
   ob upoštevanju naslednjega:

               (1)

               V skladu s Pogodbo o pristopu Republike Hrvaške k Evropski uniji bo slednja s 1. julijem 2013 postala država članica Evropske unije. Od tega datuma dalje bodo hrvaški poslanci člani Evropskega parlamenta. Zato je treba spremeniti točko (b) člena 23(1) izvedbenih ukrepov v zvezi s Statutom poslancev Evropskega parlamenta (2) („izvedbeni ukrepi“) o potnih stroških, nastalih v državi članici, kjer je bil poslanec izvoljen, da bi zajeli tudi nove hrvaške poslance, ki se bodo pridružili Evropskemu parlamentu.

               (2)

               Potovanja z avtomobilom v državi članici, kjer je bil poslanec izvoljen, so letno omejena na število kilometrov, ki se določi glede na velikost zadevne države članice. Glede na to, da Hrvaška meri 56 542 km2, bi moral biti vsak hrvaški poslanec Evropskega parlamenta upravičen do 8 000 km letno –

         SPREJELO NASLEDNJI SKLEP:
   Člen 1
   V točki (b) člena 23(1) izvedbenih ukrepov se tretja alinea nadomesti z naslednjim:

               „—

               8 000 km za poslance, izvoljene v Belgiji, na Danskem, v Estoniji, na Hrvaškem, na Cipru, v Latviji, Litvi, Luksemburgu, na Malti, Nizozemskem ali v Sloveniji.“

         Člen 2
   1.   Ta sklep začne veljati dan po objavi v Uradnem listu Evropske unije.
   2.   Ta sklep se uporablja od 1. julija 2013.

      (1)  Sklep 2005/684/ES, Euratom, Evropskega parlamenta z dne 28. septembra 2005 o sprejetju Statuta poslancev Evropskega parlamenta (UL L 262, 7.10.2005, str. 1).

      (2)  Sklep predsedstva Evropskega parlamenta z 19. maja in 9. julija 2008 o izvedbenih ukrepih v zvezi s Statutom poslancev Evropskega parlamenta (UL C 159, 13.7.2009, str. 1).


title: Sklep Sveta z dne 25. maja 2009 o imenovanju malteških članov in malteškega nadomestnega člana Svetovalnega odbora za prosto gibanje delavcev

text:
               3.6.2009

               SL

               Uradni list Evropske unije

               C 123/11

      SKLEP SVETA

   z dne 25. maja 2009
   o imenovanju malteških članov in malteškega nadomestnega člana Svetovalnega odbora za prosto gibanje delavcev
   2009/C 123/05
   SVET EVROPSKE UNIJE JE
   ob upoštevanju Uredbe Sveta (EGS) št. 1612/68 z dne 15. oktobra 1968 o prostem gibanju delavcev v Skupnosti (1) in zlasti členov 26 in 27 Uredbe,
   ob upoštevanju seznamov kandidatov, ki so jih Svetu posredovale vlade držav članic,
   ob upoštevanju naslednjega:

               (1)

               Svet je s sklepom z dne 25. septembra 2008 (2) imenoval člane in nadomestne člane Svetovalnega odbora za prosto gibanje delavcev za obdobje od 25. septembra 2008 do 24. septembra 2010, razen nekaterih članov, med drugim malteških članov in nadomestnih članov v skupini predstavnikov vlade;

               (2)

               Malteška vlada je za več nezasedenih mest podala predloge za imenovanje;

         SPREJEL SKLEP:
   Edini člen
   Za člane in nadomestnega člana Svetovalnega odbora za prosto gibanje delavcev se za obdobje do 24. septembra 2010 imenujejo:

      PREDSTAVNIKI VLADE

               Država

               Člani

               Nadomestni člani

               Malta

               Joseph MIZZI
               Josephine FARRUGIA

               Anthony BUTTIGIEG

      V Bruslju, 25. maja 2009

            Za Svet

            Predsednik

         J. ŠEBESTA

      (1)  UL L 257, 18.10.1968, str. 2.

      (2)  UL C 253, 4.10.2008, str. 7.


title: Sklep Sveta 2010/16/SZVP/PNZ z dne 30. novembra 2009 o podpisu Sporazuma med Evropsko unijo in Združenimi državami Amerike o obdelavi in posredovanju podatkov o finančnih transakcijah iz Evropske unije Združenim državam Amerike za namene programa za sledenje financiranja terorističnih dejavnosti v imenu Evropske unije

text:
               13.1.2010

               SL

               Uradni list Evropske unije

               L 8/9

         SKLEP SVETA 2010/16/SZVP/PNZ
   z dne 30. novembra 2009
   o podpisu Sporazuma med Evropsko unijo in Združenimi državami Amerike o obdelavi in posredovanju podatkov o finančnih transakcijah iz Evropske unije Združenim državam Amerike za namene programa za sledenje financiranja terorističnih dejavnosti v imenu Evropske unije
   SVET EVROPSKE UNIJE JE –
   ob upoštevanju Pogodbe o Evropski uniji in zlasti členov 24 in 38 Pogodbe,
   ob upoštevanju naslednjega:

               (1)

               Svet je 27. julija 2009 sklenil pooblastiti predsedstvo, da se ob pomoči Komisije začne pogajati o sporazumu med Evropsko unijo in Združenimi državami Amerike o obdelavi in posredovanju podatkov o finančnih transakcijah iz Evropske unije Združenim državam Amerike za namene programa za sledenje financiranja terorističnih dejavnosti. Pogajanja so bila uspešna in pripravljen je bil osnutek sporazuma (v nadaljnjem besedilu: Sporazum).

               (2)

               Sporazum je pomemben pri zagotavljanju, da imenovani ponudniki storitev sporočanja o mednarodnih finančnih transakcijah dajo Ministrstvu za finance Združenih držav Amerike na voljo podatke o finančnih transakcijah, ki se hranijo na ozemlju Evropske unije in so nujni za preprečevanje in zatiranje terorizma in njegovega financiranja, pri čemer morajo strogo spoštovati zaščitne ukrepe glede zasebnosti in varstva osebnih podatkov.

               (3)

               Sporazum bi bilo treba podpisati, s pridržkom njegove kasnejše sklenitve.

               (4)

               Sporazum določa njegovo začasno uporabo od 1. februarja 2010. Države članice bi zato morale njegove določbe od tega dne izvajati v skladu z veljavno nacionalno zakonodajo. Ob podpisu Sporazuma bo v zvezi s tem podana izjava –

         SKLENIL:
   Člen 1
   Podpis Sporazuma med Evropsko unijo in Združenimi državami Amerike o obdelavi in posredovanju podatkov o finančnih transakcijah iz Evropske unije Združenim državam Amerike za namene programa za sledenje financiranja terorističnih dejavnosti se odobri v imenu Evropske unije, s pridržkom sklenitve navedenega sporazuma.
   Besedilo Sporazuma je priloženo temu sklepu.
   Člen 2
   Predsednik Sveta je pooblaščen, da imenuje osebo(-e), pooblaščeno(-e), da v imenu Evropske unije podpiše(-jo) Sporazum, s pridržkom njegove sklenitve.
   Člen 3
   Določbe Sporazuma se od 1. februarja 2010 v skladu s členom 15 Sporazuma uporabljajo začasno v skladu z obstoječo nacionalno zakonodajo, dokler Sporazum ne začne veljati. Ob podpisu se poda priložena izjava o začasni uporabi.

      V Bruslju, 30. novembra 2009

            Za Svet

            Predsednica

         B. ASK

   PRILOGA

      Izjava, ki se poda v imenu Evropske unije, ob podpisu Sporazuma med Evropsko unijo in Združenimi državami Amerike o obdelavi in posredovanju podatkov o finančnih transakcijah iz Evropske unije Združenim državam Amerike za namene programa za sledenje financiranja terorističnih dejavnosti

         „Ta sporazum, ki niti ne odstopa od zakonodaje Evropske unije ali njenih držav članic niti je ne spreminja, bodo države članice do začetka njegove veljavnosti začasno uporabljale, in sicer v dobri veri ter v okviru svojih veljavnih nacionalnih zakonodaj.“

    ---documentbreak---

               13.1.2010

               SL

               Uradni list Evropske unije

               L 8/9

         PREVOD
   SPORAZUM
   med Evropsko unijo in Združenimi državami Amerike o obdelavi in posredovanju podatkov o finančnih transakcijah iz Evropske unije Združenim državam Amerike za namene programa za sledenje financiranja terorističnih dejavnosti
   EVROPSKA UNIJA
   na eni strani in
   ZDRUŽENE DRŽAVE AMERIKE
   na drugi strani,
   v nadaljnjem besedilu: pogodbenici, STA SE –
   V ŽELJI po preprečevanju in zatiranju terorizma oziroma financiranja terorizma, in sicer zlasti z medsebojno izmenjavo informacij, da bi tako zaščitili demokratično družbo ter skupne vrednote, pravice in svoboščine;
   V PRIZADEVANJU za krepitev in spodbujanje sodelovanja med pogodbenicama v duhu čezatlantskega partnerstva;
   OB SKLICEVANJU na konvencije Združenih narodov o boju proti terorizmu in njegovemu financiranju ter na ustrezne resolucije Varnostnega sveta Združenih narodov na področju boja proti terorizmu, zlasti resolucije Varnostnega sveta Združenih narodov 1373 (2001);
   OB SKLICEVANJU, da je program za sledenje financiranja terorističnih dejavnosti (Terrorist Finance Tracking Program – „TFTP“) pod okriljem ministrstva za finance Združenih držav Amerike („finančno ministrstvo ZDA“) pripomogel k odkrivanju in prijetju teroristov in njihovih financerjev ter prispeval veliko sledi, o katerih je za namene boja proti terorizmu obveščal tudi pristojne organe drugih držav po svetu, zlasti pa je koristil državam članicam Evropske unije („države članice“);
   OB UPOŠTEVANJU pomena TFTP za preprečevanje in zatiranje terorizma ter njegovega financiranja v Evropski uniji in drugod, pa tudi pomembne vloge Evropske unije pri zagotavljanju, da imenovani ponudniki storitev sporočanja o mednarodnih finančnih transakcijah dajo na voljo podatke o finančnih transakcijah, ki se hranijo na ozemlju Evropske unije in so nujni za preprečevanje in zatiranje terorizma in njegovega financiranja, pri čemer morajo strogo spoštovati zaščitne ukrepe glede zasebnosti in varstva osebnih podatkov;
   OB UPOŠTEVANJU člena 6(2) Pogodbe o Evropski uniji, ki se nanaša na spoštovanje temeljnih pravic, načel sorazmernosti in nujnosti v zvezi s pravico do spoštovanja zasebnosti in varstva osebnih podatkov po členu 8(2) Evropske konvencije o varstvu človekovih pravic in temeljnih svoboščin, Konvencije Sveta Evrope št. 108 o varstvu posameznikov glede na avtomatsko obdelavo osebnih podatkov ter členov 7 in 8 Listine Evropske unije o temeljnih pravicah;
   OB POUDARJANJU skupnih vrednot, na katerih temelji varstvo zasebnosti in osebnih podatkov v Evropski uniji in Združenih državah Amerike („Združene države“), vključno s pomenom, ki ga obe pogodbenici pripisujeta sodnemu varstvu in pravici do učinkovitih pravnih sredstev v primeru neprimernega ukrepanja organov oblasti;
   OB UPOŠTEVANJU strogega nadzora in zaščitnih ukrepov, ki jih v okviru TFTP uporablja finančno ministrstvo ZDA pri ravnanju s podatki o finančnih transakcijah, njihovi uporabi in razširjanju, kot je opisano v poročilih finančnega ministrstva ZDA, objavljenih v Uradnem listu Evropske unije dne 20. julija 2007 in Zveznem registru Združenih držav dne 23. oktobra 2007, in ki so odraz obstoječega sodelovanja med Združenimi državami in Evropsko unijo v boju proti globalnemu terorizmu;
   OPOZARJAJOČ, da se vsak posameznik, ne glede na državljanstvo, za zagotovitev dejanskega uveljavljanja njegovih pravic lahko pritoži neodvisnemu organu za varstvo podatkov, podobnemu organu ali neodvisnemu in nepristranskemu sodišču ter tako uveljavi učinkovita pravna sredstva;
   OB UPOŠTEVANJU, da so na voljo ustrezna upravna ali pravna sredstva v skladu z zakonodajo ZDA o neustreznem ravnanju z osebnimi podatki, med drugim tudi z zakonom o upravnem postopku iz leta 1946 (Administrative Procedure Act, 5 U.S.C. 701 in sledeče), zakonom o splošnih inšpektorjih iz leta 1978 (Inspector General Act, 5 U.S.C., dodatek), zakonom o izvajanju priporočil Komisije za 11. september iz leta 2007 (Implementing Recommendations of the 9/11 Commission Act, 42 U.S.C. 2000ee in sledeče), zakonom o računalniških goljufijah in zlorabah (Computer Fraud and Abuse Act, 18 U.S.C. 1030) ter zakonom o prostem dostopu do informacij (Freedom of Information Act, 5 U.S.C. 552), kakor so bili spremenjeni;
   OPOZARJAJOČ, da morajo finančne ustanove in ponudniki storitev sporočanja o finančnih transakcijah v Evropski uniji po zakonu obvestiti svoje stranke, da se lahko osebni podatki iz zapisov o finančnih poslih za namene pregona posredujejo javnim organom držav članic ali tretjih držav;
   POTRJUJOČ, da ta sporazum ne predstavlja precedensa za morebitne prihodnje rešitve med Združenimi državami Amerike in Evropsko unijo ali med eno od pogodbenic in katero koli drugo državo glede obdelave in prenosa podatkov o finančnih transakcijah ali podatkov katere koli druge vrste ali glede varstva podatkov;
   OB PRIZNAVANJU, da ta sporazum ne odstopa od sedanjih pooblastil organov za varstvo podatkov v državah članicah glede zaščite posameznikov pri obdelavi njihovih osebnih podatkov; in
   POTRJUJOČ TUDI, da ta sporazum ne posega v druge sporazume ali dogovore o kazenskem pregonu ali izmenjavi informacij, sklenjene med pogodbenicama ali med Združenimi državami in državami članicami –
   DOGOVORILI O NASLEDNJEM:
   Člen 1
   Namen sporazuma
   1.   Namen tega sporazuma je, da se ob popolnem spoštovanju zasebnosti, varstva osebnih podatkov in drugih pogojev, določenih v tem sporazumu, zagotovi, da:

               (a)

               se podatki o finančnih transakcijah in z njimi povezani podatki, ki jih na ozemlju Evropske unije hranijo ponudniki storitev sporočanja o mednarodnih finančnih transakcijah, ki so skupno imenovani v skladu s tem sporazumom, na podlagi zaprosila dajo na voljo finančnemu ministrstvu ZDA za namene preprečevanja, preiskovanja, odkrivanja ali pregona terorističnih dejanj oziroma financiranja terorizma; in

               (b)

               se ustrezne informacije, pridobljene prek TFTP, dajo na voljo organom pregona, organom javne varnosti ali organom za boj proti terorizmu držav članic ali Europolu ali Eurojustu za namene preprečevanja, preiskovanja, odkrivanja ali pregona terorističnih dejanj oziroma financiranja terorizma.

         2.   Združene države, Evropska unija in njene države članice na svojem ozemlju sprejmejo vse potrebne in ustrezne ukrepe v okviru svojih pristojnosti za izvajanje predpisov in uresničitev cilja tega sporazuma.
   Člen 2
   Področje uporabe
   Ravnanje v zvezi s terorizmom ali financiranjem terorizma
   Ta sporazum se uporablja za pridobitev ali uporabo podatkov o finančnih transakcijah in z njimi povezanih podatkov za namene preprečevanja, preiskovanja, odkrivanja, ali pregona:

               (a)

               dejanj posameznika ali subjekta, ki vključujejo nasilje ali drugače ogrožajo človekovo življenje ali bi lahko povzročila škodo na premoženju ali infrastrukturi in za katere se glede na njihovo naravo in kontekst utemeljeno šteje, da so bila storjena z namenom

                           (i)

                           zastraševanja prebivalstva ali pritiska nanj;

                           (ii)

                           zastraševanja, prisile ali pritiska na vlado ali mednarodno organizacijo, da bi ukrepala ali da ne bi ukrepala; ali

                           (iii)

                           resne destabilizacije ali uničevanja temeljnih političnih, ustavnih, gospodarskih ali socialnih struktur kake države ali mednarodne organizacije;

               (b)

               posameznika ali subjekta, ki pomaga, sponzorira ali zagotavlja finančno, materialno ali tehnološko podporo ali finančne ali druge storitve v korist oziroma podporo dejanjem, opisanim v pododstavku (a); ali

               (c)

               osebe ali subjekta, ki pomaga pri storitvi dejanj, opisanih v pododstavkih (a) ali (b), napeljuje k storitvi teh dejanj ali jih poskuša storiti.

         Člen 3
   Zagotavljanje posredovanja podatkov s strani imenovanih ponudnikov
   Evropska unija v skladu s tem sporazumom poskrbi, da subjekti, ki jih pogodbenici v skladu s tem sporazumom skupno imenujeta za ponudnike storitev sporočanja o mednarodnih finančnih transakcijah („imenovani ponudniki“), finančnemu ministrstvu ZDA dajo na voljo zahtevane podatke o finančnih transakcijah in z njimi povezane podatke za namene preprečevanja, preiskovanja, odkrivanja ali pregona terorističnih dejanj oziroma financiranja terorizma („poslani podatki“).
   Člen 4
   Zaprosila ZDA za pridobitev podatkov od imenovanih ponudnikov
   1.   Finančno ministrstvo ZDA v skladu s členom 8 Sporazuma med Evropsko unijo in Združenimi državami Amerike o medsebojni pravni pomoči, podpisanega 25. junija 2003 v Washingtonu, in z njim povezanega dvostranskega sporazuma o medsebojni pravni pomoči med Združenimi državami in državo članico, v kateri ima imenovani ponudnik sedež oziroma hrani zahtevane podatke, izda zaprosilo na podlagi preiskave v zvezi s posebnim ravnanjem iz člena 2, do katerega je prišlo oziroma se lahko na podlagi vnaprejšnjih informacij ali dokazov upravičeno domneva, da do njega lahko pride. V ta namen se finančno ministrstvo šteje za upravni organ, ki mu je na voljo pomoč.
   2.   V zaprosilu se čim bolj jasno navedejo podatki, ki jih imenovani ponudnik hrani na ozemlju Evropske unije in so potrebni za ta namen. Podatki lahko vključujejo informacije, ki razkrivajo identiteto vira in/ali prejemnika transakcije, vključno z imenom, številko tekočega računa, naslovom, nacionalno identifikacijsko številko, in druge osebne podatke, povezane s finančnimi sporočili.
   V zaprosilu je utemeljeno, zakaj so podatki potrebni, zasnovano pa mora biti čim bolj ozko, da se zahtevani podatki omejijo na najmanjši možni obseg, pri čemer je treba ustrezno upoštevati geografske analize ter analize ogroženosti in izpostavljenosti.
   3.   Pravosodno ministrstvo ZDA pošlje zaprosilo osrednjemu organu države članice, v kateri ima imenovani ponudnik sedež ali v kateri hrani zahtevane podatke.
   4.   Združene države hkrati pošljejo kopijo zaprosila osrednjemu organu druge države članice. Združene države hkrati pošljejo kopijo zaprosila članom Eurojusta teh držav članic.
   5.   Po prejemu utemeljenega zaprosila v skladu z odstavkom 2 se osrednji organ zaprošene države članice prepriča, če je zaprosilo skladno s tem sporazumom in veljavnimi zahtevami dvostranskega sporazuma o medsebojni pravni pomoči. Če se osrednji organ o tem prepriča, se zaprosilo pošlje pristojnemu organu v izvršitev v skladu z zakonodajo zaprošene države članice.
   Če se zaprosilo pošlje osrednjemu organu države članice, v kateri ima imenovani ponudnik sedež, država članica, v kateri so podatki shranjeni, pomaga pri izvršitvi zaprosila.
   Zahtevani ukrep se izvrši kot nujna zadeva.
   6.   Če imenovani ponudnik zaradi tehničnih razlogov ne more določiti in predložiti specifičnih podatkov, ki bi ustrezali zahtevi, se v skladu s členom 5(2) vsi potencialno ustrezni podatki skupaj pošljejo pristojnemu organu zaprošene države članice.
   7.   Podatki se posredujejo med imenovanimi organi zaprošene države članice in imenovanimi organi Združenih držav.
   8.   Za namene tega sporazuma Evropska unija zagotovi, da imenovani ponudnik vodi podrobno evidenco z vsemi podatki, posredovanimi pristojnemu organu zaprošene države članice.
   9.   Podatki, ki se na podlagi te določbe posredujejo zakonito, se lahko preiskujejo za namene drugih preiskav v zvezi z vrstami ravnanja iz člena 2, pri čemer se dosledno spoštuje člen 5 tega sporazuma.
   Člen 5
   Zaščitni ukrepi, ki se uporabljajo za obdelavo poslanih podatkov
   1.   Finančno ministrstvo ZDA zagotovi, da se poslani podatki obdelujejo v skladu z določbami tega sporazuma.
   2.   TFTP ne vključuje niti ne sme vključevati rudarjenja podatkov ali katere koli druge oblike algoritmičnega ali avtomatskega profiliranja ali računalniškega filtriranja. Finančno ministrstvo ZDA zagotovi varstvo osebnih podatkov z naslednjimi zaščitnimi ukrepi, ki se izvedejo brez diskriminacije, predvsem tiste na podlagi državljanstva ali države stalnega prebivališča:

               (a)

               poslani podatki se obdelujejo izključno za preprečevanje, preiskovanje, odkrivanje ali pregon terorističnih dejanj oziroma financiranja terorizma;

               (b)

               vsakršno iskanje poslanih podatkov temelji na predhodnih informacijah ali dokazih, na podlagi katerih se domneva, da obstaja povezava med osebo, na katero se nanašajo iskani podatki, in terorističnim dejanjem oziroma njegovim financiranjem;

               (c)

               vsako posamezno iskanje poslanih podatkov v okviru programa TFTP je zasnovano ozko, izhajati mora iz utemeljene domneve o povezavi osebe, na katero se nanašajo ti podatki, s terorizmom oziroma njegovim financiranjem, in se zabeleži, vključno s takšno povezavo s terorizmom oziroma njegovim financiranjem, ki je potrebna za sprožitev iskanja;

               (d)

               poslani podatki se hranijo ločeno od katerih koli drugih podatkov v varnem prostoru, zavarovanem s sistemi na visoki ravni in opremljenem z zaščito pred vdorom, s čimer se prepreči nedovoljen dostop do podatkov;

               (e)

               dostop do poslanih podatkov je omejen na analitike, ki preiskujejo terorizem ali njegovo financiranje, in osebe, povezane s tehnično podporo, upravljanjem in nadzorom programa TFTP;

               (f)

               poslanih podatkov se ne sme kopirati, razen za namene ponovne vzpostavitve podatkovne zbirke po podatkovni nesreči;

               (g)

               s poslanimi podatki se ne sme manipulirati, jih spreminjati ali jim kaj dodajati in ne smejo biti povezani s katero koli drugo zbirko podatkov;

               (h)

               samo informacije glede terorizma, pridobljene na podlagi TFTP v skladu s tem sporazumom, si izmenjujejo organi pregona, organi za javno varnost ali organi za boj proti terorizmu v Združenih državah, Evropski uniji ali tretjih državah, ki jih uporabijo za namen preiskovanja, odkrivanja, preprečevanja ali pregona terorističnih dejanj oziroma financiranja terorizma;

               (i)

               finančno ministrstvo ZDA v času veljavnosti tega sporazuma opravi pregled z namenom odkritja podatkov, v katere ni bilo vpogleda in niso več potrebni za boj proti terorizmu oziroma njegovemu financiranju. Kadar se ugotovi obstoj takšnih podatkov, se postopki za njihov izbris začnejo v roku dveh mesecev od datuma njihovega odkritja in se zaključijo čim prej, vsekakor pa najpozneje osem mesecev po njihovem odkritju, razen v primeru izrednih tehnoloških okoliščin;

               (j)

               če se izkaže, da so bili posredovani podatki o finančnih transakcijah, ki niso bili zahtevani, jih finančno ministrstvo ZDA takoj in trajno izbriše in o tem obvesti zadevnega imenovanega ponudnika in osrednji organ zaprošene države članice;

               (k)

               v skladu s pododstavkom (i) se vsi podatki, v katere ni bilo vpogleda pred 20. julijem 2007 najpozneje pet let po tem datumu izbrišejo;

               (l)

               v skladu s pododstavkom (i) se vsi podatki, v katere ni bilo vpogleda in so bili prejeti 20. julija 2007 ali po njem, najpozneje pet let po prejemu izbrišejo; in

               (m)

               za informacije, pridobljene iz poslanih podatkov, vključno z informacijami, ki se izmenjajo v skladu s pododstavkom (h), velja obdobje hrambe, ki se uporablja za zadevni vladni organ v skladu z njegovimi posebnimi predpisi in časovnimi okviri za shranjevanje evidenc.

         Člen 6
   Ustreznost
   Finančno ministrstvo ZDA naj bi v skladu s sedanjim izpolnjevanjem obveznosti spoštovanja zasebnosti in varstva osebnih podatkov, določenih v tem sporazumu, zagotovilo ustrezno raven varstva pri obdelavi podatkov o finančnih transakcijah in z njimi povezanih podatkov, ki jih za namene tega sporazuma Evropska unija posreduje Združenim državam.
   Člen 7
   Spontano posredovanje informacij
   1.   Finančno ministrstvo ZDA v okviru svojih pristojnosti poskrbi, da se informacije, pridobljene prek TFTP, ki lahko v Evropski uniji prispevajo k preiskovanju, preprečevanju, odkrivanju ali pregonu terorizma in njegovega financiranja, takoj, ko je to izvedljivo, dajo na voljo organom pregona, organom za javno varnost ali organom za boj proti terorizmu zadevnih držav članic in po potrebi Europolu. Vse naknadne informacije, ki lahko v Združenih državah prispevajo k preiskovanju, preprečevanju, odkrivanju ali pregonu terorizma in njegovega financiranja, se na podlagi vzajemnosti vrnejo Združenim državam.
   2.   Zaradi učinkovite izmenjave informacij lahko Europol pri finančnem ministrstvu ZDA imenuje uradnika za zvezo. Podrobnosti v zvezi s statusom in nalogami uradnika za zvezo pogodbenici določita skupaj.
   Člen 8
   Zaprosila EU za iskanje podatkov v TFTP
   Če organ pregona, organ za javno varnost ali organ za boj proti terorizmu države članice ali Europol ali Eurojust ugotovi, da obstajajo razlogi za domnevo, da je posameznik ali subjekt povezan s terorizmom, kot je opredeljen v členih 1 do 4 Okvirnega sklepa Sveta 2002/475/PNZ, kakor je bil spremenjen z Okvirnim sklepom Sveta 2008/919/PNZ, lahko ta organ zaprosi za iskanje ustreznih informacij, pridobljenih prek TFTP. V odgovor na takšna zaprosila finančno ministrstvo ZDA takoj izvede iskanje v skladu s členom 5 in zagotovi ustrezne informacije.
   Člen 9
   Sodelovanje s prihodnjim enakovrednim sistemom EU
   V primeru, da se v Evropski uniji oziroma v eni ali več njenih državah članicah izvaja sistem EU, ki je enak ameriškemu programu TFTP in ki zahteva, da so podatki o finančnih transakcijah, shranjeni v Združenih državah, na voljo v Evropski uniji, si mora finančno ministrstvo ZDA na podlagi vzajemnosti in ustreznih zaščitnih ukrepov dejavno prizadevati za sodelovanje med vsemi zadevnimi ponudniki storitev sporočanja podatkov o finančnih transakcijah, ki imajo sedež na ozemlju Združenih držav.
   Člen 10
   Skupni pregled
   1.   Na zahtevo ene od pogodbenic, v vsakem primeru pa po šestmesečnem obdobju pogodbenici skupaj pregledata izvajanje tega sporazuma, pri čemer posebno pozornost namenita spoštovanju zasebnosti, varstvu osebnih podatkov in določbam o vzajemnosti, navedenim v tem sporazumu. Pregled vključuje oceno sorazmernosti poslanih podatkov na podlagi njihovega pomena za preiskovanje, preprečevanje, odkrivanje ali pregon terorističnih dejanj oziroma financiranja terorizma.
   2.   Evropsko unijo pri pregledu zastopajo predsedstvo Sveta Evropske unije, Evropska komisija in dva predstavnika organov za varstvo podatkov iz držav članic EU, od katerih je vsaj eden iz države članice, v kateri ima imenovani ponudnik sedež. Združene države zastopa finančno ministrstvo ZDA.
   3.   Finančno ministrstvo ZDA za namene pregleda zagotovi dostop do ustrezne dokumentacije, sistemov in osebja ter natančnih podatkov o številu sporočil o finančnih transakcijah, do katerih je bil vzpostavljen dostop, in številu primerov, pri katerih so bile izmenjane sledi. Pogodbenici skupaj določita podrobnosti skupnega pregleda.
   Člen 11
   Pravna sredstva
   1.   Katera koli oseba ima pravico, da po predložitvi zahtev, podanih v razumnih časovnih razmikih, brez omejitev, večjih zamud ali stroškov prejme potrditev svojega organa za varstvo podatkov, da so bila v Evropski uniji izvedena vsa potrebna preverjanja za zagotovitev spoštovanja njenih pravic do varstva podatkov v skladu s tem sporazumom, in zlasti navedbo, ali je bil pri obdelavi njenih podatkov ta sporazum kršen. V zvezi s to pravico se lahko uporabijo nujni in sorazmerni ukrepi po veljavnem nacionalnem pravu, vključno z ukrepi za zaščito javne in nacionalne varnosti ali v izogib vplivanju na preprečevanje, odkrivanje, preiskovanje ali pregon kaznivih dejanj, ob ustreznem upoštevanju legitimnih interesov zadevne osebe.
   2.   Pogodbenici storita vse potrebno za zagotovitev, da se finančno ministrstvo ZDA in vsaka zadevna država članica takoj obvestita ter se po potrebi posvetujeta med seboj in s pogodbenicama, če menita, da je bil pri obdelavi osebnih podatkov ta sporazum kršen.
   3.   Katera koli oseba, ki meni, da je bil pri obdelavi njenih osebnih podatkov ta sporazum kršen, ima pravico zahtevati uporabo učinkovitih upravnih in pravnih sredstev v skladu z zakonodajo Evropske unije, njenih držav članic oziroma ZDA.
   Člen 12
   Posvetovanja
   1.   Pogodbenici se po potrebi posvetujeta, da bi s tem omogočili najučinkovitejšo uporabo tega sporazuma, vključno z ukrepi za lažje reševanje vseh sporov v zvezi z razlago ali uporabo tega sporazuma.
   2.   Pogodbenici sprejmeta ukrepe, s katerimi se izogneta čezmernim medsebojnim bremenom zaradi izvajanja tega sporazuma. Kadar čezmerna bremena kljub temu nastopijo, se pogodbenici takoj posvetujeta, da bi olajšali uporabo tega sporazuma, vključno s sprejetjem ukrepov, ki bi bili potrebni za zmanjšanje tekočih in prihodnjih bremen.
   3.   Pogodbenici se takoj posvetujeta v primeru, da katera koli tretja stran, vključno z organom druge države, izpodbija ali vloži pravni zahtevek v zvezi s katerim koli vidikom učinkovanja ali izvajanja tega sporazuma.
   Člen 13
   Neodstopanje
   Namen tega sporazuma ni odstopati od zakonodaje Združenih držav ali Evropske unije oziroma njenih držav članic ali jih spreminjati. Ta sporazum ne ustvarja ali podeljuje pravic ali koristi drugim osebam ali subjektom zasebnega ali javnega prava.
   Člen 14
   Odpoved
   1.   Vsaka od pogodbenic lahko ta sporazum kadar koli začasno prekine ali odpove z uradnim obvestilom po diplomatski poti. Začasna prekinitev začne učinkovati deset dni od datuma prejema takšnega uradnega obvestila. Odpoved začne učinkovati trideset dni od datuma prejema takšnega uradnega obvestila.
   2.   Ne glede na začasno prekinitev ali odpoved tega sporazuma se vsi podatki, ki jih hrani finančno ministrstvo ZDA na podlagi tega sporazuma, še naprej obdelujejo v skladu s tem sporazumom.
   Člen 15
   Končne določbe
   1.   Ta sporazum začne veljati prvi dan meseca, ki sledi dnevu, ko se pogodbenici uradno obvestita, da so zaključeni njuni notranji postopki v ta namen.
   2.   Ta sporazum se začasno uporablja od 1. februarja 2010 do njegovega začetka veljavnosti v skladu z odstavkom 3.
   3.   Ta sporazum preneha veljati in učinkovati 31. oktobra 2010, razen če se prej ne odpove v skladu s členom 14 ali po dogovoru pogodbenic.
   4.   Takoj po začetku veljavnosti Lizbonske pogodbe si pogodbenici začneta prizadevati za sklenitev dolgoročnega sporazuma, ki bo nadomestil ta sporazum.
   5.   V Bruslju, dne 30. novembra 2009, v dveh izvirnikih v angleškem jeziku. Ta sporazum je sestavljen tudi v bolgarskem, češkem, danskem, estonskem, finskem, francoskem, grškem, italijanskem, latvijskem, litovskem, madžarskem, malteškem, nemškem, nizozemskem, poljskem, portugalskem, romunskem, slovaškem, slovenskem, španskem, švedskem jeziku. Potem ko obe pogodbenici odobrita te jezikovne različice, se štejejo za enako verodostojne.


title: Sklep Stalnega odbora držav Efte št. 5/2008/SC z dne 4. decembra 2008 o spremembi sklepov Stalnega odbora držav Efte št. 5/2004/SC in 1/2007/SC o vzpostavitvi načela delitve stroškov za finančni mehanizem EGP

text:
               12.3.2009

               SL

               Uradni list Evropske unije

               L 67/93

      SKLEP STALNEGA ODBORA DRŽAV EFTE

   št. 5/2008/SC
   z dne 4. decembra 2008
   o spremembi sklepov Stalnega odbora držav Efte št. 5/2004/SC in 1/2007/SC o vzpostavitvi načela delitve stroškov za finančni mehanizem EGP
   STALNI ODBOR DRŽAV EFTE JE –
   ob upoštevanju Sporazuma o Evropskem gospodarskem prostoru, kakor je bil prilagojen s Protokolom o prilagoditvi Sporazuma o Evropskem gospodarskem prostoru, v nadaljnjem besedilu: Sporazum EGP,
   ob upoštevanju Protokola 38a o finančnem mehanizmu EGP, ki je bil v Sporazum EGP vstavljen s Sporazumom o udeležbi Republike Češke, Republike Estonije, Republike Ciper, Republike Latvije, Republike Litve, Republike Madžarske, Republike Malte, Republike Poljske, Republike Slovenije in Slovaške republike v Evropskem gospodarskem prostoru, in spremenjen s Sporazumom o udeležbi Bolgarije in Romunije v Evropskem gospodarskem prostoru,
   ob upoštevanju Sklepa Stalnega odbora držav Efte št. 5/2004/SC z dne 23. septembra 2004 o vzpostavitvi načela delitve stroškov za finančni mehanizem EGP,
   ob upoštevanju dejstva, da lahko Lihtenštajn odslej zbira lastne uradne podatke o bruto domačem proizvodu (BDP), vendar z običajno zakasnitvijo dveh let,
   ob upoštevanju priporočil vodij nacionalnih statističnih uradov z dne 24. aprila 2008 –
   SKLENIL:
   Člen 1
   Besedilo člena 1 Sklepa Stalnega odbora št. 1/2007/SC o spremembi Sklepa Stalnega odbora držav Efte št. 5/2004/SC o vzpostavitvi načela delitve stroškov za finančni mehanizem EGP se nadomesti z naslednjim:

      „Odstavka 6 in 7 Priloge k Sklepu Stalnega odbora držav Efte št. 5/2004/SC o vzpostavitvi načela delitve stroškov za finančni mehanizem EGP se nadomestita z naslednjim:

                     ‚6.

                     Podatke o BDP, na katerih temeljijo prispevki za leto t, je treba posredovati do 1. februarja istega leta, nanašajo pa se na leto t-2. Če podatki o BDP za leto t-2 niso na voljo, se za Lihtenštajn uporabi približek, ki temelji na zadnjih podatkih o BDP (t-4) in je prilagojen s stopnjo rasti švicarskega BDP za leti t-3 in t-2. Ta metoda se v roku treh let pregleda.‘ “

   Člen 2
   Ta sklep začne veljati takoj, uporablja pa se za peto/zadnje obdobje (2008–2009).
   Člen 3
   Ta sklep se objavi v sklopu EGP Uradnega lista Evropske unije in Dopolnilu EGP k Uradnemu listu Evropske unije.

      V Bruslju, 4. decembra 2008

            Za Stalni odbor

            Predsednik

         Njegova presvetla visokost princ Nikolaus von LIECHTENSTEIN

            Generalni sekretar

         Kåre BRYN


title: Sklep Sveta o ustanovitvi Skupine za usklajevanje politike glede zavarovanja posojil, posojilnih garancij in finančnih posojil

text:
Pomembno pravno obvestilo

|

31960D1027(01)

Uradni list 066 , 27/10/1960 str. 1339 - 1340 danska posebna izdaja: serija I poglavje 1959-1962 str. 0063  angleška posebna izdaja: serija I poglavje 1959-1962 str. 0067  grška posebna izdaja: poglavje 11 zvezek 1 str. 0021  španska posebna izdaja: poglavje 11 zvezek 1 str. 0005  portugalska posebna izdaja poglavje 11 zvezek 1 str. 0005  finska posebna izdaja: poglavje 11 zvezek 1 str. 0007  švedska posebna izdaja: poglavje 11 zvezek 1 str. 0007

		Sklep Svetao ustanovitvi Skupine za usklajevanje politike glede zavarovanja posojil, posojilnih garancij in finančnih posojilSVET EVROPSKE GOSPODARSKE SKUPNOSTI JEob upoštevanju predloga Komisije,ker so v mednarodni trgovini posojila prvenstvenega pomena; ker predstavljajo posojilna sredstva enega od glavnih načinov, da lahko razvijajoče države hitreje pridobijo potrebna sredstva in da se okrepi trgovina med temi državami in med državami članicami;ker lahko ukrepi, ki jih države članice sprejmejo v zvezi z izvozno-posojilnim zavarovanjem in izvoznimi posojili, sodijo v sistem državnih pomoči, ali so lahko povezani s temi sistemi, ki jih je treba v skladu s členom 112 Pogodbe postopoma uskladiti pred iztekom prehodnega obdobja v obsegu, potrebnem za zagotovitev neizkrivljene konkurence med podjetji v Skupnosti;ker je torej zaradi problemov v zvezi z izvozno-posojilnim zavarovanjem in posojili, odobrenimi razvijajočim se državam, zaželeno opredeliti postopek posvetovanja in sodelovanja med državami članicami in Komisijo za sprejetje skupnih načel in lažjo pripravo konkretnih predlogov ali rešitev,SKLENIL:1. Zaradi krepitve sodelovanja znotraj Evropske gospodarske skupnosti in za pripravo skupnih rešitev glede posebnih težav v zvezi z izvozno-posojilnim zavarovanjem in posojilno politiko do razvijajočih se držav ter za spodbujanje gospodarskega razvoja v teh državah se ustanovi Skupina za usklajevanje politike glede zavarovanja posojil, posojilnih garancij in finančnih posojil.2. Naloga skupine je:(a) ponuditi predloge za usklajevanje med državami članicami, kadar je to v njihovi pristojnosti, in sicer glede obsega in pogojev izvozno-posojilnega zavarovanja, finančnih posojil in garancij za posojila; pri čemer je treba v primeru izvozno-posojilnega zavarovanja upoštevati pravila Bernske unije in delo, ki so ga opravili organi, ki so jih za to področje ustanovile države članice;(b) iskati ustrezne načine za spodbujanje multilateralne uporabe finančnih sredstev, ki so na voljo razvijajočim se državam;(c) spodbujati izmenjavo informacij in poglabljati posvetovanje o vseh konkretnih problemih, ki so v njeni pristojnosti;(d) ponuditi predloge v njihovi pristojnosti za usklajevanje stališč držav članic ali njihovih specializiranih organov v mednarodnih organizacijah.3. Odbor sestavlja zelo omejeno število predstavnikov iz vsake države članice in iz Komisije, ki nosijo odgovornost posebej v zvezi z zgoraj navedenimi zadevami. Vsakega predstavnika lahko nadomesti njegov namestnik, za katerega imenovanje veljajo enaki pogoji.Predstavniki lahko povabijo strokovnjake, s katerimi skupaj preučijo posamezne točke.Sekretariat Sveta zagotavlja opravljanje strokovno-administrativnih nalog za skupino.4. Skupina lahko k sodelovanju povabi predstavnike Evropske investicijske banke.5. Skupina lahko po potrebi na sestanke povabi izvedence ali predstavnike katere koli ustrezne strokovne ali trgovinske organizacije.6. Skupina redno poroča pristojnim organom. Skupina sprejme svoj poslovnik.V Bruslju, 27. septembra 1960Za SvetPredsednikDr. H. R. van Houten--------------------------------------------------


title: Sklep Evropskega Parlamenta (EU) 2015/1697 z dne 29. aprila 2015 o razrešnici glede izvrševanja proračuna Skupnega podjetja za gorivne celice in vodik za proračunsko leto 2013

text:
               30.9.2015

               SL

               Uradni list Evropske unije

               L 255/379

      SKLEP EVROPSKEGA PARLAMENTA (EU) 2015/1697
      z dne 29. aprila 2015
      o razrešnici glede izvrševanja proračuna Skupnega podjetja za gorivne celice in vodik za proračunsko leto 2013
      EVROPSKI PARLAMENT,

                  —

                  ob upoštevanju letnih računovodskih izkazov Skupnega podjetja za gorivne celice in vodik za proračunsko leto 2013,

                  —

                  ob upoštevanju poročila Računskega sodišča o letnih računovodskih izkazih Skupnega podjetja za gorivne celice in vodik za proračunsko leto 2013 z odgovori skupnega podjetja (1),

                  —

                  ob upoštevanju izjave o zanesljivosti (2) računovodskih izkazov ter zakonitosti in pravilnosti z njimi povezanih transakcij, ki jo je za proračunsko leto 2013 v skladu s členom 287 Pogodbe o delovanju Evropske unije pripravilo Računsko sodišče,

                  —

                  ob upoštevanju priporočila Sveta z dne 17. februarja 2015 o podelitvi razrešnice skupnemu podjetju glede izvrševanja proračuna za proračunsko leto 2013 (05306/2015 – C8-0049/2015),

                  —

                  ob upoštevanju člena 319 Pogodbe o delovanju Evropske unije,

                  —

                  ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (3),

                  —

                  ob upoštevanju Uredbe (EU, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije, in razveljavitvi Uredbe Sveta (ES, Euratom) št. 1605/2002 (4), zlasti člena 209,

                  —

                  ob upoštevanju Uredbe Sveta (ES) št. 521/2008 z dne 30. maja 2008 o ustanovitvi Skupnega podjetja za gorivne celice in vodik za izvajanje skupne tehnološke pobude za gorivne celice in vodik (5),

                  —

                  ob upoštevanju Uredbe Sveta (EU) št. 559/2014 z dne 6. maja 2014 o Skupnem podjetju za gorivne celice in vodik 2 (6), zlasti člena 1(2) in člena 12,

                  —

                  ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi, ki se uporablja za splošni proračun Evropskih skupnosti (7),

                  —

                  ob upoštevanju Delegirane uredbe Komisije (EU) št. 110/2014 z dne 30. septembra 2013 o vzorčni finančni uredbi za subjekte javno-zasebnega partnerstva iz člena 209 Uredbe (EU, Euratom) št. 966/2012 Evropskega parlamenta in Sveta (8),

                  —

                  ob upoštevanju člena 94 in Priloge V Poslovnika,

                  —

                  ob upoštevanju poročila Odbora za proračunski nadzor (A8-0112/2015),

         1.

            podeli razrešnico izvršnemu direktorju Skupnega podjetja za gorivne celice in vodik 2 glede izvrševanja proračuna skupnega podjetja za proračunsko leto 2013;

         2.

            navaja svoje pripombe v spodnji resoluciji;

         3.

            naroči svojemu predsedniku, naj ta sklep in resolucijo, ki je del sklepa, posreduje izvršnemu direktorju Skupnega podjetja za gorivne celice in vodik 2, Svetu, Komisiji in Računskemu sodišču ter poskrbi za objavo v Uradnem listu Evropske unije (serija L).

               Predsednik

            Martin SCHULZ

               Generalni sekretar

            Klaus WELLE

         (1)  UL C 452, 16.12.2014, str. 67.

         (2)  UL C 452, 16.12.2014, str. 68.

         (3)  UL L 248, 16.9.2002, str. 1.

         (4)  UL L 298, 26.10.2012, str. 1.

         (5)  UL L 153, 12.6.2008, str. 1.

         (6)  UL L 169, 7.6.2014, str. 108.

         (7)  UL L 357, 31.12.2002, str. 72.

         (8)  UL L 38, 7.2.2014, str. 2.


title: 2012/587/EU: Sklep Evropskega parlamenta z dne 10. maja 2012 o zaključku poslovnih knjig Evropske fundacije za usposabljanje za proračunsko leto 2010

text:
               17.10.2012

               SL

               Uradni list Evropske unije

               L 286/245

         SKLEP EVROPSKEGA PARLAMENTA
   z dne 10. maja 2012
   o zaključku poslovnih knjig Evropske fundacije za usposabljanje za proračunsko leto 2010
   (2012/587/EU)
   EVROPSKI PARLAMENT,

               —

               ob upoštevanju letnih računovodskih izkazov Evropske fundacije za usposabljanje za proračunsko leto 2010,

               —

               ob upoštevanju poročila Računskega sodišča o letnih računovodskih izkazih Evropske fundacije za usposabljanje za proračunsko leto 2010, skupaj z odgovori Fundacije (1),

               —

               ob upoštevanju priporočila Sveta z dne 21. februarja 2012 (06083/2012 – C7-0051/2012),

               —

               ob upoštevanju Pogodbe o delovanju Evropske unije, zlasti člena 319,

               —

               ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (2), zlasti člena 185,

               —

               ob upoštevanju Uredbe (ES) št. 1339/2008 Evropskega parlamenta in Sveta z dne 16. decembra 2008 o ustanovitvi Evropske fundacije za usposabljanje (3), zlasti člena 17,

               —

               ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi, ki se uporablja za splošni proračun Evropskih skupnosti (4), zlasti člena 94,

               —

               ob upoštevanju člena 77 in Priloge VI Poslovnika,

               —

               ob upoštevanju poročila Odbora za proračunski nadzor in mnenja Odbora za zaposlovanje in socialne zadeve (A7-0135/2012),

               1.

               odobri zaključek poslovnih knjig Evropske fundacije za usposabljanje za proračunsko leto 2010;

               2.

               naroči svojemu predsedniku, naj ta sklep posreduje direktorici Evropske fundacije za usposabljanje, Svetu, Komisiji in Računskemu sodišču ter poskrbi za objavo v Uradnem listu Evropske unije (serija L).

            Predsednik

         Martin SCHULZ

            Generalni sekretar

         Klaus WELLE

      (1)  UL C 366, 15.12.2011, str. 145.

      (2)  UL L 248, 16.9.2002, str. 1.

      (3)  UL L 354, 31.12.2008, str. 82.

      (4)  UL L 357, 31.12.2002, str. 72.


title: Zahteva za odvzem poslanske imunitete Witoldu Tomczaku Sklep Evropskega parlamenta z dne 8. julija 2008 o zahtevi za odvzem imunitete Witoldu Tomczaku (2008/2078(IMM))

text:
               3.12.2009

               SL

               Uradni list Evropske unije

               CE 294/81

         Torek, 8. julij 2008Zahteva za odvzem poslanske imunitete Witoldu Tomczaku
   P6_TA(2008)0326
   Sklep Evropskega parlamenta z dne 8. julija 2008 o zahtevi za odvzem imunitete Witoldu Tomczaku (2008/2078(IMM))
   2009/C 294 E/20

      Evropski parlament,
   ob upoštevanju zahteve za za odvzem imunitete Witoldu Tomczaku v zvezi s kazenskim postopkom, ki ga vodi okrožno tožilstvo v Varšavi (Warszawa Śródmieście Północ) na Poljskem, ki jo je 14. decembra 2007 vložil namestnik državnega tožilca v Varšavi, posredoval poljski vrhovni tožilec 31. januarja 2008 in ki je bila razglašena na plenarnem zasedanju 10. marca 2008,
   po zaslišanju Witolda Tomczaka dne 28. maja 2008 v skladu s členom 7(3) svojega Poslovnika,
   ob upoštevanju členov 9 in 10 Protokola o privilegijih in imunitetah Evropskih skupnosti z dne 8. aprila 1965 in člena 6(2) Akta o volitvah poslancev Evropskega parlamenta s splošnimi neposrednimi volitvami z dne 20. septembra 1976,
   ob upoštevanju sodb Sodišča Evropskih skupnosti z dne 12. maja 1964 in 10. julija 1986 (1),
   ob upoštevanju člena 105 poljske ustave,
   ob upoštevanju členov 6(2) in 7 svojega Poslovnika,
   ob upoštevanju poročila Odbora za pravne zadeve (A6-0277/2008),

               A.

               ker je bil Witold Tomczak 21. septembra 1997 in 23. septembra 2001 izvoljen v Sejm (spodnji dom poljskega parlamenta); ker je po podpisu Pristopne pogodbe 16. aprila 2003 postal opazovalec; ker je bil poslanec v Evropskem parlamentu od 1. maja 2004 do 19. julija 2004; ker je bil 13. junija 2004 izvoljen v Evropski parlament in je njegov mandat v poljskem parlamentu potekel 16. junija 2004,

               B.

               ker je Witold Tomczak obtožen povzročitve škode, ocenjene na 39 669 PLN (približno 11 500 EUR) na kipu imenovanem „Deveta ura“, ki upodablja papeža Janeza Pavla II, ki ga zadene kamen, v galeriji Zaheta v Varšavi dne 21 decembra 2000, s čimer je prekršil člen 288(1) poljskega kazenskega zakonika (2),

               C.

               ker je okrožno tožilstvo v Varšavi zbralo dokaze zoper Witolda Tomczaka, vendar je ta zavrnil odgovarjanje na vprašanja v zvezi z dogodkom v galeriji Zaheta,

               D.

               ker Witold Tomczak trdi, da je z omenjenim dejanjem poskušal zaščititi svoja religiozna čustva in religiozna čustva drugih ljudi ter zavarovati papeževo dostojanstvo; ker izpodbija višino škode, ki naj bi jo domnevno povzročil, in ker vsekakor meni, da je bil namen njegovega vedenja zaščititi višjo vrednoto – papeževo čast v očeh poljskih katolikov,

               E.

               ker na osnovi pridobljenih informacij Witolda Tomczaka ne ščiti poslanska imuniteta v zvezi z nobeno od obtožb, na katere je bil opozorjen predsednik Evropskega parlamenta,

               1.

               se odloči odvzeti imuniteto Witoldu Tomczaku;

               2.

               naroči svojemu predsedniku, naj ta sklep in poročilo pristojnega odbora takoj posreduje ustreznemu organu Republike Poljske.

      (1)  Zadeva 101/63, Wagner vs. Fohrmann in Krier, Zbirka [1964], str. 383 in zadeva 149/85, Wybot vs. Faure in drugi, Zbirka [1986], str 2391….

      (2)  Določba tega člena se glasi: „Kdor uniči, poškoduje ali napravi neuporabno lastnino druge osebe, se kaznuje z zaporno kaznijo od 3 mesecev do 5 let“ (poljski izvirnik: „Kto cudzą rzecz niszczy, uszkadza lub czyni niezdatną do użytku, podlega karze pozbawienia wolności od 3 miesięcy do lat 5.“).


title: Sklep Sveta z dne 14. maja 1996 o sklenitvi Sporazuma o sodelovanju med Evropsko skupnostjo in Socialistično republiko Vietnam

text:
Avis juridique important

|

31996D0351

Official Journal L 136 , 07/06/1996 P. 0028 - 0028

Sklep Svetaz dne 14. maja 1996o sklenitvi Sporazuma o sodelovanju med Evropsko skupnostjo in Socialistično republiko Vietnam(96/351/ES)SVET EVROPSKE UNIJE JEob upoštevanju Pogodbe o ustanovitvi Evropske skupnosti in zlasti členov 113 in 130y, v povezavi s prvim stavkom člena 228(2) in prvim pododstavkom člena 228(3) Pogodbe,ob upoštevanju predloga Komisije [1],ob upoštevanju mnenja Evropskega parlamenta [2],ker politika Skupnosti v skladu s členom 130u Pogodbe na področju razvojnega sodelovanja pospešuje trajnostni gospodarski in socialni razvoj držav v razvoju, njihovo enakomerno in postopno vključevanje v svetovno gospodarstvo ter boj proti revščini v teh državah;ker naj bi Skupnost za dosego svojih ciljev na področju zunanjih odnosov potrdila Sporazum o sodelovanju med Evropsko skupnostjo in Socialistično republiko Vietnam,SKLENIL:Člen 1V imenu Skupnosti se potrdi Sporazum o sodelovanju med Evropsko skupnostjo in Socialistično republiko Vietnam.Besedilo tega sporazuma je priloženo temu sklepu.Člen 2Predsednik Sveta v imenu Skupnosti da uradno obvestilo, predvideno v členu 20 Sporazuma.Člen 3V Skupni komisiji, predvideni v členu 14 Sporazuma, Skupnost zastopa Komisija, ki ji pomagajo predstavniki držav članic.Člen 4Ta sklep se objavi v Uradnem listu Evropskih skupnosti.V Bruslju, 14. maja 1996Za SvetPredsednikE. Guzzanti[1] UL C 12, 17.1.1996, str. 4.[2] UL C 47, 19.2.1996, str. 25.


title: 2011/599/EU: Sklep Evropskega parlamenta z dne 10. maja 2011 o zaključku poslovnih knjig Evropske fundacije za izboljšanje življenjskih in delovnih razmer za proračunsko leto 2009

text:
               27.9.2011

               SL

               Uradni list Evropske unije

               L 250/214

         SKLEP EVROPSKEGA PARLAMENTA
   z dne 10. maja 2011
   o zaključku poslovnih knjig Evropske fundacije za izboljšanje življenjskih in delovnih razmer za proračunsko leto 2009
   (2011/599/EU)
   EVROPSKI PARLAMENT,

               —

               ob upoštevanju končnih letnih računovodskih izkazov Evropske fundacije za izboljšanje življenjskih in delovnih razmer za proračunsko leto 2009,

               —

               ob upoštevanju poročila Računskega sodišča o letnih računovodskih izkazih Evropske fundacije za izboljšanje življenjskih in delovnih razmer za proračunsko leto 2009 z odgovori Fundacije (1),

               —

               ob upoštevanju priporočila Sveta z dne 15. februarja 2011 (05892/2011 – C7-0052/2011),

               —

               ob upoštevanju člena 276 Pogodbe ES in člena 319 Pogodbe o delovanju Evropske unije,

               —

               ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (2), zlasti člena 185 Uredbe,

               —

               ob upoštevanju Uredbe (EGS) št. 1365/75 Sveta z dne 26. maja 1975 o ustanovitvi Evropske fundacije za zboljšanje življenjskih in delovnih razmer (3), zlasti člena 16 Uredbe,

               —

               ob upoštevanju Uredbe Komisije (ES, Euratom) št. 2343/2002 dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi za splošni proračun Evropskih skupnosti (4), zlasti člena 94 Uredbe,

               —

               ob upoštevanju člena 77 in Priloge VI poslovnika,

               —

               ob upoštevanju poročila Odbora za proračunski nadzor in mnenja Odbora za zaposlovanje in socialne zadeve (A7-0108/2011),

               1.

               odobri zaključek poslovnih knjig Evropske fundacije za izboljšanje življenjskih in delovnih razmer za proračunsko leto 2009;

               2.

               naroči svojemu predsedniku, naj ta sklep posreduje direktorju Evropske fundacije za izboljšanje življenjskih in delovnih razmer, Svetu, Komisiji in Računskemu sodišču ter poskrbi za objavo v Uradnem listu Evropske unije (serija L).

            Predsednik

         Jerzy BUZEK

            Generalni sekretar

         Klaus WELLE

      (1)  UL C 338, 14.12.2010, str. 155.

      (2)  UL L 248, 16.9.2002, str. 1.

      (3)  UL L 139, 30.5.1975, str. 1.

      (4)  UL L 357, 31.12.2002, str. 72.


title: 2006/864/ES: Sklep Komisije z dne 30. novembra 2006 o razveljavitvi Odločbe Komisije 2005/613/ES o sprejetju zaveze, ponujene v zvezi s protidampinškimi postopki pri uvozu rezanih vlaken iz poliestra s poreklom iz, med drugim, Saudove Arabije (notificirano pod dokumentarno številko C(2006) 5776)

text:
               1.12.2006

               SL

               Uradni list Evropske unije

               L 335/45

      SKLEP KOMISIJE

   z dne 30. novembra 2006
   o razveljavitvi Odločbe Komisije 2005/613/ES o sprejetju zaveze, ponujene v zvezi s protidampinškimi postopki pri uvozu rezanih vlaken iz poliestra s poreklom iz, med drugim, Saudove Arabije
   (notificirano pod dokumentarno številko C(2006) 5776)
   (2006/864/ES)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (ES) št. 384/96 z dne 22. decembra 1995 o zaščiti proti dampinškemu uvozu iz držav, ki niso članice Evropske skupnosti (1), in zlasti členov 8 in 9 Uredbe,
   po posvetovanju s svetovalnim odborom,
   ob upoštevanju naslednjega:
   A.   PREDHODNI POSTOPEK

               (1)

               Marca 2005 je Svet z Uredbo (ES) št. 428/2005 (2) uvedel dokončno protidampinško dajatev pri uvozu rezanih vlaken iz poliestra s poreklom iz Ljudske republike Kitajske in Saudove Arabije, spremenil dokončne protidampinške dajatve pri uvozu rezanih vlaken iz poliestra s poreklom iz Republike Koreje in zaključil protidampinški postopek v zvezi z uvozom teh izdelkov s poreklom iz Tajvana.

               (2)

               Komisija je z Odločbo 2005/613/ES (3) sprejela cenovno zavezo, ki so jo ponudile savdskoarabska družba Saudi Basic Industries Corporation (Sabic) („družba“) in vse njene povezane družbe, vključno s povezanim proizvajalcem zadevnega izdelka, Arabian Industrial Fibres Company (Ibn Rushd).

         B.   PROSTOVOLJNI UMIK ZAVEZE

               (3)

               Družba je avgusta 2006 sporočila Komisiji, da želi prostovoljno umakniti svojo zavezo.

         C.   RAZVELJAVITEV ODLOČBE 2005/613/ES

               (4)

               Glede na zgoraj navedeno je treba umakniti sprejetje zaveze in razveljaviti Odločbo Komisije 2005/613/ES –

         SKLENILA:
   Člen 1
   Odločba Komisije 2005/613/ES se razveljavi.
   Člen 2
   Ta sklep začne veljati dan po objavi v Uradnem listu Evropske unije.

      V Bruslju, 30. novembra 2006

            Za Komisijo

         Peter MANDELSON

            Član Komisije

      (1)  UL L 56, 6.3.1996, str. 1. Uredba, kakor je bila nazadnje spremenjena z Uredbo (ES) št. 2117/2005 (UL L 340, 23.12.2005, str. 17).

      (2)  UL L 71, 17.3.2005, str. 1. Uredba, kakor je bila spremenjena z Uredbo (ES) št. 1333/2005 (UL L 211, 13.8.2005, str. 1).

      (3)  UL L 211, 13.8.2005, str. 20.


title: 2012/438/EU: Sklep Sveta z dne 24. julija 2012 o imenovanju finskega člana Evropskega ekonomsko-socialnega odbora

text:
               27.7.2012

               SL

               Uradni list Evropske unije

               L 200/19

         SKLEP SVETA
   z dne 24. julija 2012
   o imenovanju finskega člana Evropskega ekonomsko-socialnega odbora
   (2012/438/EU)
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 302 Pogodbe,
   ob upoštevanju predloga finske vlade,
   ob upoštevanju mnenja Evropske komisije,
   ob upoštevanju naslednjega:

               (1)

               Svet je 13. septembra 2010 sprejel Sklep 2010/570/EU, Euratom o imenovanju članov Evropskega ekonomsko-socialnega odbora za obdobje od 21. septembra 2010 do 20. septembra 2015 (1).

               (2)

               Zaradi konca mandata Reija PAANANENA se je sprostilo mesto člana Evropskega ekonomsko-socialnega odbora –

         SPREJEL NASLEDNJI SKLEP:
   Člen 1
   Pekka RISTELÄ, svetovalec za mednarodne zadeve SAK (osrednja organizacija finskih sindikatov), se za preostanek mandata, ki se izteče 20. septembra 2015, imenuje za člana Evropskega ekonomsko-socialnega odbora.
   Člen 2
   Ta sklep začne veljati na dan sprejetja.

      V Bruslju, 24. julija 2012

            Za Svet

            Predsednik

         A. D. MAVROYIANNIS

      (1)  UL L 251, 25.9.2010, str. 8.


title: 2009/191/ES: Sklep Evropskega parlamenta z dne 22. aprila 2008 o razrešnici glede izvrševanja splošnega proračuna Evropske unije za proračunsko leto 2006, Oddelek IV – Sodišče Evropskih skupnosti

text:
               31.3.2009

               SL

               Uradni list Evropske unije

               L 88/72

         SKLEP EVROPSKEGA PARLAMENTA
   z dne 22. aprila 2008
   o razrešnici glede izvrševanja splošnega proračuna Evropske unije za proračunsko leto 2006, Oddelek IV – Sodišče Evropskih skupnosti
   (2009/191/ES)
   EVROPSKI PARLAMENT,
   ob upoštevanju splošnega proračuna Evropske unije za proračunsko leto 2006 (1),
   ob upoštevanju zaključnega letnega računa Evropskih skupnosti za proračunsko leto 2006 – Zvezek I (C6-0365/2007) (2),
   ob upoštevanju letnega poročila Sodišča Evropskih skupnosti organu, pristojnemu za podeljevanje razrešnice, o notranjih revizijah, opravljenih leta 2006,
   ob upoštevanju letnega poročila Računskega sodišča o izvrševanju proračuna za proračunsko leto 2006 in njegovih posebnih poročil z odgovori revidiranih institucij (3),
   ob upoštevanju izjave o zanesljivosti računovodskih izkazov ter o zakonitosti in pravilnosti z njim povezanih transakcij, ki jo predloži Računsko sodišče v skladu s členom 248 Pogodbe ES, (4)

   ob upoštevanju člena 272(10) ter členov 274, 275 in 276 Pogodbe ES,
   ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (5), ter zlasti členov 50, 86, 145, 146 in 147 Uredbe,
   ob upoštevanju člena 71 in Priloge V svojega Poslovnika,
   ob upoštevanju poročila Odbora za proračunski nadzor (A6-0097/2008),

               1.

               podeli sodnemu tajniku Sodišča razrešnico glede izvrševanja proračuna Sodišča Evropskih skupnosti za proračunsko leto 2006;

               2.

               navaja pripombe v priloženi resoluciji;

               3.

               naroči svojemu predsedniku, naj ta sklep in resolucijo, ki je njegov sestavni del, posreduje Svetu, Komisiji, Sodišču Evropskih skupnosti, Računskemu sodišču, Evropskemu varuhu človekovih pravic in Evropskemu nadzorniku za varstvo podatkov ter poskrbi za njuno objavo v Uradnem listu Evropske unije (serija L).

            Predsednik

         Hans-Gert PÖTTERING

            Generalni sekretar

         Harald RØMER

      (1)  UL L 78, 15.3.2006.

      (2)  UL C 274, 15.11.2007, str. 1.

      (3)  UL C 273, 15.11.2007, str. 1.

      (4)  UL C 274, 15.11.2007, str. 130.

      (5)  UL L 248, 16.9.2002, str. 1.
    ---documentbreak---

               31.3.2009

               SL

               Uradni list Evropske unije

               L 88/73

         RESOLUCIJA EVROPSKEGA PARLAMENTA
   z dne 22. aprila 2008
   s pripombami, ki so sestavni del Sklepa o razrešnici glede izvrševanja splošnega proračuna Evropske unije za proračunsko leto 2006, Oddelek IV – Sodišče Evropskih skupnosti
   EVROPSKI PARLAMENT,
   ob upoštevanju splošnega proračuna Evropske unije za proračunsko leto 2006 (1),
   ob upoštevanju zaključnega letnega računa Evropskih skupnosti za proračunsko leto 2006 – Zvezek I (C6-0365/2007) (2),
   ob upoštevanju letnega poročila Sodišča Evropskih skupnosti organu, pristojnemu za podeljevanje razrešnice, o notranjih revizijah, opravljenih leta 2006,
   ob upoštevanju letnega poročila Računskega sodišča o izvrševanju proračuna za proračunsko leto 2006 in njegovih posebnih poročil z odgovori revidiranih institucij (3),
   ob upoštevanju izjave o zanesljivosti računovodskih izkazov ter o zakonitosti in pravilnosti z njimi povezanih transakcij, ki jo predloži Računsko sodišče v skladu s členom 248 Pogodbe ES, (4)

   ob upoštevanju člena 272(10) ter členov 274, 275 in 276 Pogodbe ES,
   ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (5), ter zlasti členov 50, 86, 145, 146 in 147 Uredbe,
   ob upoštevanju člena 71 in Priloge V svojega Poslovnika,
   ob upoštevanju poročila Odbora za proračunski nadzor (A6-0097/2008),

               1.

               ugotavlja, da je imelo Sodišče Evropskih skupnosti leta 2006 na voljo odobritve za prevzem obveznosti v skupnem znesku 252 306 372,60 EUR (2005: 232 602 467,74 EUR) s stopnjo izkoriščenosti 94,58 %;

               2.

               ugotavlja, da od uvedbe računovodstva na podlagi nastanka poslovnega dogodka, ki je začelo veljati 1. januarja 2005, zaključni letni račun Sodišča kaže negativen poslovni izid v višini 1 529 933 EUR ter enaka zneska (72 187 617 EUR) sredstev in obveznosti;

               3.

               z zadovoljstvom ugotavlja, da je Sodišče julija 2007 sprejelo kodeks ravnanja, ki velja za člane in nekdanje člane Sodišča evropskih skupnosti, Sodišča prve stopnje in Sodišča za uslužbence (6), ki vključuje dolžnost, da se predsedniku Sodišča predloži izjavo o finančnih interesih; vendar poudarja, da je zaradi preglednosti, čeprav še brez pravne podlage, že večkrat zahteval, da se konkretne izjave objavi, na primer na spletni strani Sodišča;

               4.

               izraža zadovoljstvo, da sta bili 1. oktobra 2007 oblikovani dve ločeni upravni enoti (enota za notranjo revizijo in enota za preverjanje) z dvema različnima vodjema, s tem pa se je končalo stanje, ki sta ga v preteklih letih kritizirala Računsko sodišče in Parlament, da je bil vodja službe za notranjo revizijo odgovoren za predhodno preverjanje poslovanja odredbodajalcev;

               5.

               pozdravlja informacije, ki jih vsebujejo odgovori Sodišča na vprašalnik poročevalca o pravi naravi in vsebini priporočil notranjih revizij, ki so bile izvedene v letu 2006 in povzročile, da je notranji revizor Sodišča izvedel pet posebnih revizij in naslovil priporočila na zadevne službe (o organizaciji in proračunskem upravljanju obiskov, zavarovalnih pogodbah, postopkih, povezanih z najnižjimi standardi notranje kontrole, upravljanju stroškov selitve in uporabi telefona); vendar poudarja, da je treba ta priporočila izvesti v celoti;

               6.

               izraža tudi zadovoljstvo, da je po letu 2005, ko ni bilo izvedenih nikakršnih naknadnih kontrol, leta 2006 enota za notranjo revizijo in finančno pomoč izvedla naknadne kontrole pri treh vrstah odhodkov, zlasti pri odhodkih za dokumentacijo in knjižnice ter avtomobile in telekomunikacije, ki so potrdile pravilnost in skladnost obravnavanih odhodkov;

               7.

               pozdravlja zmanjšanje števila sklenjenih pogodb glede na število vseh dodeljenih pogodb iz 38 % leta 2005 na 34 % leta 2006 (v vrednosti več kot 60 000 EUR, po spremembi izvedbenih pravil (7) finančne uredbe); vendar poziva Sodišče, naj si bolj prizadeva za še nadaljnje zmanjšanje tega razmerja;

               8.

               ugotavlja, da je bilo leto 2006 v bistvu prvo leto sodne dejavnosti na novo ustanovljenega Sodišča za uslužbence, potem ko je začelo svoje naloge opravljati decembra 2005;

               9.

               ugotavlja, da je število strani, poslanih v prevod, ostalo stabilno (645 176 leta 2005 in 642 113 leta 2006), čeprav se je število prevedenih strani povečalo za 24 % na 669 668 strani leta 2006 v primerjavi z letom 2005, in da so ukrepi, ki jih je sprejelo Sodišče, zmanjšali zaostanek, ki je nastal zaradi širitve leta 2004;

               10.

               poudarja pripombe Računskega sodišča iz posebnega poročila št. 2/2007 o odhodkih za stavbe, da neodvisni strokovnjak, katerega imenovanje določa okvirna pogodba za širitev glavne stavbe Sodišča („Palais“), ni bil imenovan od začetka, in da prvotna okvirna pogodba določa le splošna načela;

               11.

               z zadovoljstvom ugotavlja, da je bil končno imenovan neodvisni strokovnjak (KPMG), ki je pričel nadzirati pogodbo in naknadno kontrolirati vse računovodske evidence; upa, da bo prvotni proračun upoštevan in spodbuja Sodišče, naj z izvedbenimi pravili, ki urejajo spremljanje, pozorno spremlja vse vidike napredka pri projektih;

               12.

               nadalje z zadovoljstvom ugotavlja, da je bila podpisana zakupna pogodba med Velikim vojvodstvom Luksemburg in Sodiščem, ki določa potrebne določbe, ki dopolnjujejo okvirno pogodbo iz leta 2001, in predvideva prodajo zemljišča, na katerem se kompleks nahaja, Sodišču za simbolično ceno 1 EUR, ko slednji postane lastnik stavb;

               13.

               opozarja, da je Računsko sodišče v točki 35 svojega Posebnega poročila št. 2/2007 o odhodkih institucij za zgradbe imelo naslednje pripombe o finančnih sporazumih za izgradnjo prizidka Sodišča Evropskih skupnosti: „[…] Sodišče Evropskih skupnosti ni sodelovalo pri razpisu in podrobnem pogajanju o pogodbi – v katere klavzule in opcije ni privolilo vnaprej – in ni podpisnik pogodb o financiranju, čeprav bo moralo nositi finančne stroške (npr. obrestne mere, stroške upravljanja). Oddelki Sodišča Evropskih skupnosti so preučili postopek, ki ga je uporabila vlada pri dodelitvi pogodbe v zvezi s financiranjem projekta, in opozorili na pomanjkanje primerne konkurence […]“; poziva Komisijo, naj najpozneje do julija 2008 predloži ugotovitve nadaljnjih preiskav o morebitnih kršitvah direktiv o javnih naročilih, razglašenih v povezavi s projektom širitve Sodišča Evropskih skupnosti, v svojem odgovoru na pisno vprašanje E-4016/2007;

               14.

               poudarja, da se je leta 2006 število zaposlenih uradnikov in uslužbencev (članov začasnega in pomožnega osebja, pogodbenih delavcev) čez leto povečalo za 4,8 % na 1 786;

               15.

               vendar z zaskrbljenostjo opozarja na obstoječe težave Sodišča pri zaposlovanju usposobljenega osebja, ki ga urejajo kadrovski predpisi, za več delovnih mest (zlasti tolmačev in specialistov za informacijsko tehnologijo) na podlagi natečajev, ki jih je organiziral EPSO;

               16.

               pozdravlja vključitev poglavja, ki določa nadaljnje ukrepe po predčasnih sklepih o razrešnici Parlamenta in po poročilih Računskega sodišča med letom, v poročilo o dejavnostih Sodišča; vendar zahteva, naj bo ta del in poročilo o notranjih revizijah, ki jih Sodišče posreduje organu, pristojnemu za podelitev za razrešnice, natančnejši.

      (1)  UL L 78, 15.3.2006.

      (2)  UL C 274, 15.11.2007, str. 1.

      (3)  UL C 273, 15.11.2007, str. 1.

      (4)  UL C 274, 15.11.2007, str. 130.

      (5)  UL L 248, 16.9.2002, str. 1.

      (6)  UL C 223, 22.9.2007, str. 1.

      (7)  Uredba Komisije (ES, Euratom) št. 2342/2002 z dne 23. decembra 2002 o določitvi podrobnih pravil za izvajanje Uredbe Sveta (ES, Euratom) št. 1605/2002 o finančni uredbi, ki se uporablja za splošni proračun Evropskih skupnosti (UL L 357, 31.12.2002, str. 1).